title: Verner Järvinen

text: Lontoon kesäolympialaisissa 1908 Järvinen oli antiikkisessa kiekonheitossa kolmas (tulos 36,48 m) ja kiekonheitossa neljäs (tulos 39,43 m). Järvinen osallistui kisoissa myös kuulantyöntöön. Vielä samana vuonna hän heitti kiekossa maailmanennätystuloksen 44,84 metriä.


title: Verner Järvinen

text: SM-tasolla Järvinen voitti Suomen-mestaruuden antiikin tyylin kiekonheitossa 1910 tuloksella 37,43 ja seuraavana vuonna, jolloin voittotulos oli 38,03.


title: Verner Järvinen

text: Järvinen teki 1900-vuosikymmenen lopulla Suomen-ennätyksen kiekonheitossa ja moukarinheitossa. Kiekonheitossa hän heitti 1909 43,15, joka pysyi Suomen-ennätyksenä seuraavaan vuoteen, kunnes Elmer Niklander rikkoi sen. Moukarinheitossa Järvinen heitti 1909 Suomen-ennätykseksi 34,83. Niklander rikkoi myös tämän ennätyksen seuraavana vuonna.


title: Verner Järvinen

text: Tukholman vuoden 1912 kisoissa Järvinen oli jo yli 40-vuotias ja menestys jäi vaisuksi. Hän oli kiekonheitossa viidestoista tuloksella 38,60 ja kahden käden kiekonheitossa kahdestoista yhteistuloksella 66,69 (27,84 + 28,85).


title: Seattle (intiaani)

text: Seattle (myös Sealth tai Seathl) oli Suquamish- ja Duwamish-intiaaniheimojen päällikkö. Hän syntyi noin vuonna 1789 ja kuoli 1866. Seattlen heimot asuivat kutakuinkin nykyisen Washingtonin osavaltion alueella. Seattlen kaupunki on saanut nimensä hänen mukaansa. Naapurien ryhtyessä vuonna 1855 sotaan valkoisia vastaan Seattle piti oman duwamish-heimonsa ja suquamishit puolueettomina.


title: Seattle (intiaani)

text: Vuonna 1854 Seattle vastasi tunnetulla puheella Yhdysvaltojen vaatimuksiin liittää heimon alueet määräysvaltaansa. Puheesta on erilaisia versioita. Joissakin niistä ei esitetä, että Seattle olisi kiistänyt kenenkään oikeutta omistaa maata, vaan että hänen käsityksensä mukaan ihminen maan asukkaana ja siitä elantonsa saavana pikemminkin kuuluu maalle. Puhe on kirjoitettu muistiin vasta 30 vuotta myöhemmin, kun alkuperäistä puhetta kuunnellut duwamish-kielen taitoinen lääkäri Henry Smith tallensi sen muistinsa varassa. Tunnetuin versio puheesta on kuitenkin kirjoitettu vasta vuosina 1971–1972 elokuvakäsikirjoitusta varten. Sen kirjoittaja oli Ted Perry. Uudessa versiossa kuvataan esimerkiksi puhvelinmetsästystä junasta, jota Seattle ei voinut vuonna 1854 tietää. Tämä teksti on länsimainen romantisoitu näkemys, joka perustuu 1700-luvun sentimentalismin luomaan mielikuvaan jalosta villistä .


title: Verner Weckman

text: Johan Verner Weckman (26. heinäkuuta 1882 Loviisa – 22. helmikuuta 1968 Helsinki) oli suomalainen olympiaurheilija ja teollisuusmies. Hän oli kreikkalais-roomalaisen tyylin painija ja Suomen ensimmäinen olympiavoittaja. Weckman voitti niin sanotuissa Ateenan välikisoissa 1906 kultaa kreikkalais-roomalaisen painin keskiraskaassa sarjassa. Samoissa kisoissa hän otti hopeaa sarjavoittajien kisassa (avoimessa sarjassa). Myöhemmin hän toimi Suomen Kaapelitehdas Oy:n toimitusjohtajana ja sai vuorineuvoksen arvonimen.


title: Verner Weckman

text: Weckman syntyi maanviljelijän poikana ja kirjoitti ylioppilaaksi Helsingin lyseosta vuonna 1902. Sirkuksen ammattipainijoiden innoittamana Weckman alkoi harrastaa painia ja voitti yli 70 kg:n sarjan Suomen-mestaruuden vuonna 1904. Vastustajana oli tuolloin kuuluisa voimamies ja toinen tuleva olympiavoittaja Verner Järvinen. Vuonna 1905 Weckman siirtyi opiskelemaan Saksaan Karlsruhen teknilliseen korkeakouluun ja voitti samana vuonna keväällä Duisburgissa kreikkalais-roomalaisen painin raskaan sarjan epävirallisen maailmanmestaruuden.


title: Verner Weckman

text: Ateenan välikisoissa 1906 Weckmanista tuli ensimmäinen suomalainen olympiavoittaja 29. huhtikuuta tämän voitettua loppuottelussa itävaltalaisen Rudolf Lindmayerin. Ottelussa oli itävaltalainen mattotuomari, joka ei tahtonut hyväksyä Weckmanin ensimmäistä selätystä, mutta kun Weckman selätti vastustajansa vajaata minuuttia myöhemmin uudelleen ja kehotti tuomaria laittamaan sormensa Lindmayerin hartioiden ja maton väliin, oli tämän pakko myöntyä.


title: Verner Weckman

text: Vuoden 1908 Lontoon olympialaisten keskiraskaan sarjassa 22. heinäkuuta Weckman oli ensimmäisen kierroksen lepovuorossa. Seuraavalla kierroksella hän voitti skotlantilaisen William Westin alle kahdessa minuutissa selätyksellä. Toinen ottelu oli ruotsalaista Fritz Larssonia vastaan ja se päättyi Weckmanin voittoon neljän minuutin painin jälkeen. Seuraava ottelu unkarilaista Hugó Payriä vastaan kesti viisi ja puoli minuuttia, kunnes Weckman voitti ottelun ja selviytyi loppuotteluun kaikki ottelunsa selätyksellä voittanutta Yrjö Saarelaa vastaan. Loppuottelu käytiin paras kolmesta -menetelmällä, eli olympiakultaan vaadittiin kaksi voittoa. Saarela voitti ensimmäisen ottelun, kun hän sai Weckmanin siltaan ja lopulta murrettua sillan. Ottelu kesti 4 minuuttia ja 22 sekuntia. Toisessa ottelussa Weckman joutui taas siltaan, mutta selviytyi tilanteesta ja sai selätettyä Saarelan ajassa 5.07. Kolmannessa ratkaisevassa loppuottelussa painijat keskustelivat keskenään ja Weckman sai selätettyä Saarelan, kun ottelua oli käyty 16 minuuttia ja 10 sekuntia. Heikki Lehmusto on myöhemmin vihjannut, että Weckman olisi lahjonut Saarelan häviämään ottelun tahallisesti.


title: Verner Weckman

text: Weckman lopetti aktiiviuransa olympiavoittoon. Koska Kansainvälinen Olympiakomitea ei laske vuoden 1906 välikisojen saavutuksia virallisiksi, Weckman on vuoden 1908 Lontoon olympiavoiton ansiosta ensimmäinen Suomen virallisen olympiakultamitalin voittaja.


title: Verner Weckman

text: Urheilu-uran jälkeen Weckman toimi insinöörinä Venäjällä 1909–1921 ja sen jälkeen Suomen Kaapelitehdas Oy:n palveluksessa edeten toimitusjohtajaksi asti (1937–1955). Vuonna 1953 hän sai vuorineuvoksen arvonimen. Hän oli myös Helsingin Atleettiklubin kunniajäsen.


title: Alenia Spazio

text: Alenia Spazio oli italialainen avaruusteollisuusyritys, joka perustettiin 1. heinäkuuta 2005. Se oli yksi Euroopan unionin suurimmista avaruusteollisuusyrityksistä ennen siirtymistään osaksi Thales Alenia Space -yhtiötä vuoden 2007 alussa.


title: Alenia Spazio

text: Italia aloitti oman avaruustoimintansa 1960-luvun alussa. Tuolloin se toimi bilateeralipohjalta yhteistyössä NASAn kanssa, muun muassa laukaisemalla satelliitteja amerikkalaisella Scout-kantoraketilla omalta laukaisualustaltaan Kenian rannikolta. Ensin alan yhtiöiden määrä kasvoi, mutta kuten muissakin maissa, se alkoi lopulta vähetä fuusioiden seurauksena. Alenia Spazio perustettiin vuonna 1990 yhdistämällä Aeritalia Space Systems Group (Torinossa) ja Selenia Spazio (Roomassa). Molemmat kuuluivat Italian valtion täysin omistamaan Finmeccanica-konsortioon.


title: Alenia Spazio

text: Aeritalia oli pääosin lentokoneteollisuusyritys, joka oli valmistanut satelliittien rakenteita ja lämmönsäätöjärjestelmiä 1970-luvulta asti. Yhtiö valmistautui myös Europa-kantorakettien nokkakartioiden valmistukseen, mutta raketin kehitystyö epäonnistui muualla Euroopassa. Yhtiö sai urakoita NASAn avaruussukkulaan liittyvästä Euroopan avaruusjärjestön Spacelab-laboratoriomoduulista 1970-luvun lopussa. 1980-luvulla Italia laati ensimmäisen kansallisen avaruusohjelmansa. Sen puitteissa yhtiö pääsi rakentamaan italialaisia satelliitteja.


title: Alenia Spazio

text: 1970-luvun lopussa Selenia-yhtiöön perustettiin avaruusosasto, josta tuli Selenia Spazio vuonna 1983. Sen taustalla oli ESA:n ensimmäisten tietoliikennesatelliittien radiojärjestelmien suunnittelu ja valmistus. Yhtiö valmisti antenneja INTELSATin ja EUMETSATin satelliiteihin. Yhtiö kehitti ensimmäisen italialaisen tietoliikennesatelliitin (Sirio 1) vuosina 1969–1977.


title: Alenia Spazio

text: 1. heinäkuuta 2005 ranskalainen Alcatel ja Finmeccanica fuusioivat avaruusyksikkönsä, muodostaen Alcatel Alenia Space ja Telespazio -yhtiöt. Alcatel omistaa Alcatel Alenia Space -yhtiöstä 67 % ja Finmeccanica 33 %. Ranskalainen Pascale Sourisse tuli yhtiön johtajaksi Alcatel Space -yhtiöstä. Vuonna 2004 syntyneen yhtiön liikevaihto oli 1,8 miljardia euroa ja työntekijämäärä 7 200 ihmistä, ja siitä tuli EU:n suurin avaruusalan yhtiö. Telespaziossa omistussuhteet olivat toisin päin. Sen työntekijämäärä oli 1 400 ihmistä ja liikevaihto 350 miljoonaa euroa.


title: Alenia Spazio

text: Vuonna 2006 Alenia Spazio oli osa Alcatel-Alenia Space -yhtiötä. Alcatel Espacen ja Alenia Spazion yhdistyessä Alenialla oli neljä omaa tehdasta Italiassa. Se omisti täysin avaruusalalla toimivan Laben-yhtiön, jonka toimipaikka on Italiassa.


title: Alenia Spazio

text: Vuoden 2006 huhtikuussa Alcatel ja amerikkalainen Lucent Technologies pyrkivät yhdistymään tietoliikennealalla. Samaan aikaan Alcatel irrotti satelliittitehtaansa fuusiosta, ja Thales osti Alcatelin osuuden Alcatel-Alenia Space -yhtiöstä (AAS). British Aerospace myi samaan aikaan Airbusista omistamansa osuuden ja liikkeellä oli huhuja, että EADS ostaisi AAS-yhtiön, jolloin EU:hun syntyi avaruusalan monopoli. Näin ei kuitenkaan käynyt.


title: Yrjö Saarela

text: Yrjö Erik Mikael Saarela (13. heinäkuuta 1884 Liminka – 30. kesäkuuta 1951 Oulujoki) oli suomalainen kreikkalais-roomalaisen painin olympiavoittaja ja maailmanmestari.


title: Yrjö Saarela

text: Saarela asui elämänsä maatilalla Oulujoen kunnassa, noin kymmenen kilometriä Oulun kaupungista Oulujokea ylävirtaan. Hänestä tuli aikuisena oman tilansa isäntä. Saarela yhdisti työn ja harjoittelun, sillä hän valitsi rengeikseen kovakuntoisia miehiä, jotka olivat kiinnostuneita painista. Kuuluisin Saarelan rengeistä oli monissa näytösotteluissa vastustajana ollut Jaakko Pikkarainen.


title: Yrjö Saarela

text: Saarelan asuinseutu on saanut nykyään Saarelan kaupunginosan nimen. Alueelta löytyy erilaisia painiin liittyviä kadunnimiä kuvaten alueen urheilullista merkkimiestä.


title: Yrjö Saarela

text: Saarela on haudattu Oulujoen hautausmaalle.


title: Yrjö Saarela

text: Saarela edusti aktiiviaikanaan Oulunsuun Pohja -nimistä seuraa. Hän kuului vuoden 1908 Lontoon olympiakisojen voittajasuosikkeihin. Raskaan keskisarjan finaalissa 22. heinäkuuta Saarela hävisi toiselle suomalaiselle Verner Weckmanille. Maailmanmestaruuden Saarela voitti Helsingin kisoissa 1911. Seuraavana vuonna kesällä 1912 käydyissä Tukholman olympiakisoissa Saarela huipensi painijanuransa raskaan sarjan olympiavoittoon.


title: Yrjö Saarela

text: Saarela voitti painin raskaan sarjan Suomen-mestaruuden vuonna 1908 (yli 70 kg) sekä 1909 (yli 83 kg).


title: Yrjö Saarela

text: Tukholman olympiakisojen jälkeen Saarela siirtyi ammattilaiseksi sirkusareenoille. Tämä ura jäi lyhyeksi pian alkaneen ensimmäisen maailmansodan johdosta. Hän palasi amatööriareenoille edustaen uransa loppupuolella vuodesta 1924 alkaen Oulun Pyrintöä, jossa hän toimi niin painijana kuin valmentajanakin. Saarela osallistui myös Suomen painimaajoukkueen valmennukseen. Vielä vuonna 1929 Saarela saavutti SM-pronssia 45-vuotiaana.


title: Pieni talo preerialla (televisiosarja)

text: Pieni talo preerialla ("Little House on the Prairie") on yhdysvaltalaisen kirjailijan Laura Ingalls Wilderin lasten- ja nuortenkirjoihin perustuva televisiosarja, joka seuraa sarjan päähenkilön, Lauran, ja hänen läheistensä elämää Yhdysvaltain Minnesotassa ja hetken aikaa myös Dakotassa 1870–1880-luvuilla.


title: Pieni talo preerialla (televisiosarja)

text: Pieni talo preerialla-sarjan on tuottanut ja pääosin ohjannut Michael Landon, joka muistetaan myös roolistaan televisiosarjassa Bonanza ("Little Joe Cartwright").


title: Pieni talo preerialla (televisiosarja)

text: Sarja on myös julkaistu Yhdysvalloissa kokonaan DVD:llä, suomenkielisellä tekstityksellä on julkaistu tuotantokaudet 1-9 ja elokuvaboksi joka sisältää sarjan pilottijakson leikattuna versiona, ja täysimittaisina kolme vuosina 1983-84 esitettyä jäähyväiselokuvaa. Suomeksi ei ole julkaistu erikoisjaksoa The Little House Years vuodelta 1979. Suomessa DVD-julkaisujen ikäraja oli aluksi K-18, koska levittäjä halusi välttää silloin voimassa ollutta tarkistusmaksua.


title: Pieni talo preerialla (televisiosarja)

text: Varsinaista sarjaa kuvattiin vuosina 1974–1982, jonka jälkeen lähes koko sarjan tuotantotiimi vaihtui kuin myös sarjan nimi, josta tuli Pieni talo: Uusi alku. Uusi alku kesti kuitenkin vain vuoden.


title: Pieni talo preerialla (televisiosarja)

text: Yhdeksännen tuotantokauden jälkeen kuvattiin vielä kolme elokuvan mittaista jäähyväisjaksoa vuonna 1983. Jaksojen nimet ovat Kuin silloin ennen, Kidnappaus ja Viimeiset jäähyväiset.


title: Pieni talo preerialla (televisiosarja)

text: Suomessa sarja on esitetty televisiossa tähän mennessä kolmesti, ensimmäisen kerran syksystä 1976 alkaen ja toisen kerran vuoden 1991 alkupuolelta lähtien. Sarjan toinen uusintakierros alkoi YLE TV2:lla tammikuussa 2008 ja päättyi marraskuussa 2009. Toisella uusintakierroksella joitakin jaksoja jätettiin esittämättä esimerkiksi poikkeuksellisen rankan teeman vuoksi. Niitä pidettiin sisällöltään joko väkivaltaisina, tai herkkiin katsojiin muuten liian voimakkaasti vetoavia. Kolme aiemmin mainittua jäähyväiselokuvaa esitettiin joulun aikaan 2009. Sarjan kolmas uusintakierros alkoi YLE TV2:lla heinäkuussa 2010, ja sarja päättyi toukokuussa 2011.


title: Pieni talo preerialla (televisiosarja)

text: 1990-luvun alussa sarjaa esitettiin 110 eri maassa.


title: Pieni talo preerialla (televisiosarja)

text: Sarja pohjautuu Laura Ingalls Wilderin kirjoihin, mutta sarjan tuotantotiimi on ottanut runsaasti vapauksia. Siksi sarjan ja kirjojen tapahtumat eroavat toisistaan. Kaikkein eniten kirjoille uskollinen jakso on sarjan pilotti.


title: Pieni talo preerialla (televisiosarja)

text: Sarjassa on myös muutamia historiallisia epätarkkuuksia. Esimerkiksi pikkukaupungin tohtorilla on puhelin, vaikka ne yleistyivät vasta 1900-luvun alkupuoliskolla. Myös luonto on sarjassa paikoin aivan erilaista kuin oikeassa Minnesotassa.


title: Pieni talo preerialla (televisiosarja)

text: Oikeassa elämässä ei ollut Ingallsin perheenjäsenistää Albertia, Adamia, Cassandraa ja Jamesia jotka lisättiin, jotta perheen tarina ei olisi päättynyt niin onnettomasti Maryn jäädessä vanhaksipiiaksi ja Ingallsien jäädessä pojattomiksi Charles Juniorin kuoltua, vaikka näin tosielämässä tapahtui.


title: Pieni talo preerialla (televisiosarja)

text: Oikeat Ingallsit muuttivat hyvin usein niin vastoinkäymisten takia, kuin myös Charlesin halusta päästä aina vain lännemmäksi.


title: Pieni talo preerialla (televisiosarja)

text: Lopulta Charles ja Caroline jäivät asumaan Etelä-Dakotan De Smetiin, ja Laura ja Almanzo Missourin Mansfieldiin.


title: Pieni talo preerialla (televisiosarja)

text:
Pilottijakso
Jakso esitettiin ennen varsinaista sarjaa 30.3.1974 . Siinä esitellään Ingallsin perhe: isä Charles, äiti Caroline ja heidän kolme tytärtään, jotka ovat vanhimmasta nuorimpaan Mary, Laura ja Carrie. Perhe muuttaa Wisconsinin Big Woodsista Kansasin aavalle preerialle ja rakentavat sinne pienen tukkimökin.


title: Pieni talo preerialla (televisiosarja)

text:
Tilan perustamisen avuksi he saavat ystävällisen erakon Isaiah Edwardsin, joka asuu lähistöllä.Edwards on lähialueen ainoa naapuri, intiaaneja ja susia lukuun ottamatta. Hän on heti Ingallsin tyttöjen, erityisesti Lauran suosiossa.
Caroline ei ensin pidä miehestä tämän hiomattoman käytöksen vuoksi, koska pelkää huonojen tapojen tarttuvan tyttöihinsä.
Caroline joutuu kuitenkin muuttamaan käsitystään kun Edwardsin tuo perheelle joululahjoja lumimyrskyn läpi.


title: Pieni talo preerialla (televisiosarja)

text: Ingallsien tila on aluillaan ja sato alkaa olla enää korjuuta vailla, kun he saavat valtiolta ilmoituksen, että heidän pitää muuttaa, koska asuvat intiaanien mailla.


title: Pieni talo preerialla (televisiosarja)

text: Lauraa surettaa jättää jo sydänystäväksi tullut Edwards, mutta perhe suuntaa jo kohti uutta mahdollisuutta.


title: Pieni talo preerialla (televisiosarja)

text:
Ensimmäinen kausi
Tästä alkaa varsinainen sarja:
Plum Creekistä läheltä Walnut Groven kaupunkia Ingallsit ostavat tontin norjalaistaustaiselta Lars Hansonilta. Hanson omistaa Walnut Grovessa myllyn ja sahan, ja on aikoinaan perustanut kaupungin. Charles työskentelee tavallisesti Hansonin sahalla. Hän myös kuljettaa puutavaraa läheisiin Mankatoon ja Sleepy Eye'hin.


title: Pieni talo preerialla (televisiosarja)

text:
Ingallsit tutustuvat kaupungissa kauppiasperhe Olesoniin.
Perheen isä on nimeltään Nels, ja hänestä tulee ajan myötä Charlesin hyvä ystävä. Nels pitää kalastamisesta, ja on erittäin kärsivällinen ja lempeä mies, mutta menettää välillä hermonsa perheensä vuoksi.


title: Pieni talo preerialla (televisiosarja)

text: Hänen vaimonsa on nimeltään Harriet, kenties koko sarjan vihatuin hahmo. Harriet on julkinen rasisti ja puuttuu kaikkien asioihin sekä juoruilee niistä muille. Hän on Carolinen rakas vihollinen, ja suosii häpeilemättä omia lapsiaan esimerkiksi päästessään koulun sijaisopettajaksi.


title: Pieni talo preerialla (televisiosarja)

text: Olesonien lapset Nellie ja Willie ovat molemmat piloille hemmoteltuja ja kiusaavat toisia lapsia. Koulussa Willie lähes poikkeuksetta seisoo nurkassa.


title: Pieni talo preerialla (televisiosarja)

text: Ingallsit tutustuvat myös pastori Robert Aldeniin, jolla on vahva usko.


title: Pieni talo preerialla (televisiosarja)

text: Lisäksi kaupungissa ammattiaan harjoittaa tohtori Hiram Baker, jolle asiakkaat maksavat tavallisesti maataloustuotteilla, kuten kanoilla ja omenoilla. Hänellä on yhdessä jaksossa lyhyt romanssi Harrietin sisarentyttären kanssa.


title: Pieni talo preerialla (televisiosarja)

text:
Laura ja Mary aloittavat koulunkäynnin ensimmäistä kertaa opettajanaan neiti Eva Beadle, joka on hyvin pidetty opettaja.
Mary innostuu koulusta niin paljon, että päättää ryhtyä isona opettajaksi. Laura ei ole aluksi niin innokas, mutta selviytyy silti hyvin.


title: Pieni talo preerialla (televisiosarja)

text: Työmatkalla Charles tapaa Edwardsin joka haastaa juovuspäissään toisille riitaa saluunassa. Hänet saadaan houkuteltua Walnut Groveen kyläilemään. Pian Edwards iskee silmänsä postineiti Grace Snideriin, joka on leski. Pariskunta viihtyy toistensa seurassa, mutta Grace ei hyväksy sitä että Isaiah on ateisti. Edwards oli ollut aiemmin naimisissa, ja hän asui vaimonsa ja pienen tyttärensä kanssa kaukana syrjäseudulla, joten kun hän vahingossa toi pilkkukuumeen mukanaan kotiin, ei lääkäriä ollut saatavilla ja sekä vaimo että tytär kuolivat. Tämä oli hänen mielestään Jumalan syytä, ja hän on jo lähdössä kaupungista pois mutta Caroline saa hänet toisiin ajatuksiin. Edwards päättääkin jäädä kaupunkiin pysyvästi.


title: Pieni talo preerialla (televisiosarja)

text:
Ingallseille syntyy poika joka saa nimeksi Charles Frederick, mutta hän kuolee jo samassa jaksossa. Melissa Gilbert on sanonut kyseisen jakson olevan hänen suosikkinsa.
Toinen kausi
Mary saa silmälasit, joita aluksi häpeää, mutta oppii että on tärkeää nähdä hyvin.


title: Pieni talo preerialla (televisiosarja)

text: Herra Edwards ja Grace menevät lopulta naimisiin ja adoptoivat kolme Sandersonin orpoa: John juniorin, Carlin ja Alician. Alicia sairastuu myöhemmässä jaksossa pilkkukuumeeseen, mutta paranee.


title: Pieni talo preerialla (televisiosarja)

text: John junior on lapsista vanhin vanhin: runoista ja kirjallisuudesta innostunut tunteellinen poika. John pitää kovasti samanlaisesta Mary Ingallsista. John saa syntymäpäivälahjaksi Winchester - kiväärin ja herra Edwards ottaa hänet mukaansa metsälle. John ei pysty tappamaan eläimiä ruokansa eteen tai edes vaaran uhatessa, muttei kerro sitä Edwardsille suoraan vaan kirjoittaa kirjeen. Edwards ei reagoi tähän mitenkään. Kun Isaiah haavoittuu karhun kynsissä John puhuu viimein tunteistaan ja selviää ettei hänen kasvatti-isänsä osaa lukea.


title: Pieni talo preerialla (televisiosarja)

text: Carl on suunnilleen Lauran ikäinen ja on hänen kaverinsa. Carl tekee välillä vahingossa tyhmyyksiä, kuten räjäyttelee ilotulitusraketteja ladossa saaden aikaan tulipalon, ja irrottaa junanvaunuja lähes kohtalokkain seurauksin.


title: Pieni talo preerialla (televisiosarja)

text:
Alicia on lapsista nuorin, Carrien ystävä, ja hänellä on pieni koira, jonka nimi on Mine, suomeksi Minun tai Oma. Mine kuitenkin kuolee, ja jää epäselväksi, saako Alicia enää sen jälkeen koiraa.
Kolmas kausi
John ja Mary menevät kihloihin ja alkavat suunnitella jo omaa taloa. John saa stipendin Chicagon collegeen ja lähtee sinne opiskelemaan Maryn jäädessä kotikaupunkiin kirjeenvaihtokaveriksi.


title: Pieni talo preerialla (televisiosarja)

text: Charlesin äiti kuolee ja leskeksi jäänyt isä yrittää itsemurhaa mutta Charles ehtii estää häntä. Matkustettuaan Walnut Groveen isä saa elämänilonsa takaisin.


title: Pieni talo preerialla (televisiosarja)

text:
Edwardsit ja Ingallsit lähtevät kolmannen kauden päätösjaksossa kaupungin kuihtuessa epäonnistuneiden satojen vuoksi Dakotaan kultaa etsimään, mutta palaavat pian takaisin. Sarjassa ei näytetä enää pitkään aikaan Edwardsin perhettä. He muuttavat Illinois'n, ja Isaiahista tulee myllyn omistaja ja puunhakkuuyrityksen johtaja.
Neljäs kausi
Ingallsit saavat Edwardsien tilalle uuden ystäväperheen: Garveyt. Siihen kuuluvat isä Jonathan, äiti Alice ja poika Andrew eli tuttavallisemmin Andy. Jonathan on Charlesin ystävä, jättikokoinen, hieman yksinkertainen, mutta kiltti mies.
Alice on Carolinen ystävä, ja alkaa toimia kaupungissa opettajana. Andy on Lauran kaveri.


title: Pieni talo preerialla (televisiosarja)

text: Mary ja John purkavat kihlauksensa, koska Johnilla on toinen tyttöystävä.


title: Pieni talo preerialla (televisiosarja)

text: Charles ja Caroline saavat viimeisen biologisen lapsensa, neljännen tyttären Gracen.


title: Pieni talo preerialla (televisiosarja)

text: Musta nyrkkeilijä Joe Kagan vaihtaa ammattinsa maanviljelijäksi ja muuttaa Walnut Groveen Harriet Olesonin kauhuksi. Kagan esiintyy sittemmin sarjassa harvakseltaan.


title: Pieni talo preerialla (televisiosarja)

text:
Kauden viimeisessä jaksossa Maryn näkö heikkenee heikkenemistään. Charles vie tyttärensä kaksi kertaa silmälääkärin tutkittavaksi, ja lääkäri määrää hänelle vahvemmat lasit, mutta se ei auta, ja lopulta Mary sokeutuu.
Mary on muun perheen ohella aluksi tilanteesta erittäin masentunut, mutta tohtori Baker neuvoo, että hänet tulisi viedä opiskelemaan sokeiden oppilaitokseen, joka on Iowassa. Sinne päästyään Mary tapaa opettajansa Adam Kendallin, joka myös on sokea, ja he rakastuvat. Lopulta Mary oppii elämään sokeutensa kanssa.
Viides kausi
Rautatiehallituksen vuoksi Ingallsit, Olesonit ja Garveyt muuttavat monien muiden mukana pois Walnut Grovesta. Nämä kolme perhettä päätyvät asumaan Winokaan, Pohjois-Dakotaan. Charles ja Caroline ryhtyvät pyörittämään Dakota-nimistä hotellia, mutta elämä kaupungissa ei ole ensin helppoa.


title: Pieni talo preerialla (televisiosarja)

text:
Laura tutustuu myös kadulla elävään orpoon Albertiin, joka elää kengänkiillotustöillä, ja varastelemalla.
Albert ystävystyy ensin Lauran ja Andyn, ja pian heidän perheidensä kanssa.


title: Pieni talo preerialla (televisiosarja)

text: Mary taas aloittaa opettamisen Winokan sokeidenkoululla yhdessä Adamin ja koulun johtajan, herra Amesin kanssa.


title: Pieni talo preerialla (televisiosarja)

text: Elämä hurjassa lännessä ei ole sittenkään mitä walnutgrovelaiset halusivat ja he lähtevät kunnostamaan kuollutta Walnut Groven kaupunkia. Albert lähtee Ingallsien matkaan mutta Mary jää Winokaan. Tohtori Baker on jäänyt huolehtimaan sairaasta ystävästään Lars Hansonista. Kun Walnut Grove on neljä kuukautta myöhemmin palautettu entiseen kukoistukseensa, Hanson kuolee. Kaupunkilaiset pystyttävät muistokilven Hansonin kunniaksi. Albert jää asumaan Ingallsien luokse.


title: Pieni talo preerialla (televisiosarja)

text: Erinnäisten asioiden selvittyä Mary ja Adam menevät naimisiin. Koulun jouduttua vasaran alle se ja Hester-Sue Terhunen koulu St. Louisista muuttavat Walnut Groveen saman katon alle. Harriet Oleson joutuu jälleen oppimaan läksyn ennakkoluuloisuudesta.


title: Pieni talo preerialla (televisiosarja)

text:
Mary saa Walnut Grovessa keskenmenon ja masentuu mutta toipuu sokeidenkoulun lasten ansiosta.
Kuudes kausi
Walnut Groveen muuttaa uusi opettaja nimeltään Eliza Jane Wilder, veljensä Almanzon kanssa.


title: Pieni talo preerialla (televisiosarja)

text: Nellie on valmistunut koulusta ja saanut valmistumislahjaksi oman ravintolan, tavoitteenaan saada hänelle sen avulla aviomies. Ravintolaan palkataan kokiksi Caroline Ingalls, koska Nellietä ei kiinnosta vähääkään ravintolan pito.


title: Pieni talo preerialla (televisiosarja)

text: Laura, joka on jokin aika sitten päättänyt haluavansa opettajaksi, iskee silmänsä Almanzoon, kiirehtii opintojaan ja yrittää läpäistä opettajankokeen, mutta epäonnistuu Nellien kepposen vuoksi. Myöhemmin tästä seuraa Lauran ja Nellien välienselvittely, joka huipentuu mutapainiin.


title: Pieni talo preerialla (televisiosarja)

text: Charles ja Caroline adoptoivat Albertin virallisesti.


title: Pieni talo preerialla (televisiosarja)

text: Laura työskentelee nyt koulutehtävien parissa ahkerasti, yrittäen hurmata Almanzon, mutta Almanzo pitää Lauraa vain pikkutyttönä, koska hän on Lauraa niin paljon vanhempi.


title: Pieni talo preerialla (televisiosarja)

text: Mary saa pojan, jolle annetaan nimeksi Adam Charles Holbrook Kendall.


title: Pieni talo preerialla (televisiosarja)

text:
Sokeidenkoululla syttyy tulipalo Albertin ja hänen kaverinsa piipusta, jonka seurauksena rakennus palaa poroksi.
Alice Garvey ja Adam Kendall Junior kuolevat tulipalossa, jäätyään sisälle palavaan rakennukseen. Jonathan syyttää tapahtuneesta Jumalaa, ja aloittaa juomisen. Hän etääntyy pojastaan, mutta Charles saa heidän elämänsä taas raiteilleen. Kyseinen jakso on jätetty Suomessa kahdella edellisellä esityskerralla kokonaan esittämättä.


title: Pieni talo preerialla (televisiosarja)

text: Laura valmistuu opettajaksi, ja kuten odotettua, nyt Almanzo kiinnostuu hänestä. He menevät kihloihin, ja alkavat suunnitella tulevaisuuttaan.


title: Pieni talo preerialla (televisiosarja)

text:
Nellien ravintolalla menee huonosti, ja Nels ja Harriet palkkaavat hänelle alan ammattilaisen kertomaan, kuinka ruokaa valmistetaan ja asiakkaita kohdellaan. Uusi kouluttaja on nimeltään Percival Dalton ja hän on huomattavasti Nellietä lyhempi, minkä vuoksi Nellie ensin pilkkaa häntä. Nellie kuitenkin muuttaa kaikki käsityksensä ja rakastuu Percivaliin. He menevät naimisiin tohtorin vihkiminä, koska Percival on juutalainen. Harriet kauhistuu aluksi kuullessaan tämän, mutta joutuu hänkin muuttamaan hieman käsityksiään.
Seitsemäs kausi
Adam ja Mary ovat perustaneet Hester Suen kanssa uuden sokeidenkoulun Sleepy Eyen kaupunkiin.


title: Pieni talo preerialla (televisiosarja)

text:
Almanzolle ja Lauralle tulee riita siitä, että Charlesin mielestä Laura on liian nuori menemään heti naimisiin, ja hän vaatii heitä odottamaan kaksi vuotta.
Tätä Almanzo ei sulata, vaan muuttaa Sleepy Eye'hin, jossa kuitenkin tulee katumapäälle, kun Laura tulee sinne auttamaan sokeidenkoulun kunnostamisessa.
Nellie ja Percival saavat kaksoset, Benjamin ja Jenniferin. Tätä onnellista perhetapahtumaa edeltää kuitenkin isovanhempien hirvittävä riita uuden tulokkaan uskonnosta, sillä Percivalin isä Benjamin Cohen ei voi juutalaisena hyväksyä kristillisiä perinteitä. Lopulta päädytään kompromissiin.


title: Pieni talo preerialla (televisiosarja)

text: Lopulta Laura ja Almanzo menevät naimisiin, ja aloittavat uuden elämänsä Walnut Grovessa. Eliza Jane muuttaa pois ja antaa hänen ja Almanzon entisen yhteisen talon Wilderin pariskunnalle.


title: Pieni talo preerialla (televisiosarja)

text: Jonathan ja Andrew Garvey muuttavat asumaan Mankatoon.


title: Pieni talo preerialla (televisiosarja)

text: Adam saa iskun päähänsä ja hänen näkönsä palautuu. Hän opiskelee lakimieheksi ja lopettaa sokeiden opettamisen. Hän ja Mary muuttavat Walnut Groveen jättäen sokeidenkoulun Hester Suen vastuulle.


title: Pieni talo preerialla (televisiosarja)

text:
James Ja Cassandra Cooperin vanhemmat kuolevat vankkurionnettomuudessa ja Charles ja Caroline ottavat heidät asumaan pieneen taloonsa jossa jo ennestään asuvat Albert, Carrie ja Grace.
Kahdeksas kausi
Ensin Nellie ja Percival lapsineen ja sitten myös Mary ja Adam muuttavat New Yorkiin. Harriet masentuu Nellien lähdöstä vakavasti joten hänelle suositellaan adoptiotytärtä. Lastenkodista löytyy Nancy joka on aivan kuin Nellie pienenä, tosin vieläkin ilkeämpi. Hän kiusaa jatkuvasti toisia lapsia, Jos Nels tai Willie komentavat Nancya, tämä menee Harrietin luokse valittamaan että häntä vihataan, ja saa lähes aina tämän sympatiat puolelleen.


title: Pieni talo preerialla (televisiosarja)

text: John Junior kuolee Chicagossa traagisesti, lehtireportterina. Charles matkustaa Chicagoon, jonne myös Isaiah Edwards on saapunut, hakeakseen Johnin ruumiin kotiin. Charles ja Isaiah ryhtyvät selvittämään Johnin työnantajan kanssa nuorukaisen kuolemaa, ja myöhemmin selviää kyseessä olleen murha.


title: Pieni talo preerialla (televisiosarja)

text: Almanzo sairastuu kurkkumätään ja koska lähtee liian aikaisin raskaisiin töihin maksaakseen talon velkoja,hänen vasen puolensa halvaantuu melkein kokonaan. Laura synnyttää Rosen. Pyörremyrsky tuhoaa Wilderien talon. Asuessaan evakossa Ingallseilla, Charles alkaa tohtorin ohjeiden mukaisesti kuntouttaa Almanzoa ja tämä pääsee lopulta pyörätuolista. Almanzo ja Charles rakentavat entisen talon raunioille pienen mökin johon muuttavat Rosen kanssa asumaan.


title: Pieni talo preerialla (televisiosarja)

text: Isaiah Edwards alkaa taas juomaan ja hänen avioliittonsa Gracen kanssa päättyy eroon. Edwards muuttaa yksin Walnut Groveen ja pääsee Lauran ja Almanzon avulla jaloilleen. Albert loukkaantuu vakavasti Isaiahin ajaessa hevosvaljakolla humalassa. Albert tervehtyy ja Edwards onnistuu pääsemään viinasta eroon lopullisesti.


title: Pieni talo preerialla (televisiosarja)

text: Kahdeksannen kauden viimeinen jakso on erittäin uskonnollinen. Siinä James vaipuu koomaan mutta kokee Charlesin ansiosta Jumalalta tulevan ihmeparantumisen.


title: C-mollimessu (Mozart)

text: C-mollimessu (KV 427/417a, messu nro 17) on Wolfgang Amadeus Mozartin sävellys, joka on sielumessun jälkeen kaiketi hänen arvostetuin kuoroteoksensa. Se on sielumessun tavoin keskeneräinen – valmiit osat sävellettiin vuosina 1782–1783. Teos on sävelletty orkesterille, kuorolle ja neljälle solistille (kaksi sopraanoa, tenori ja basso). Muissa kielissä teoksen nimeen liitetään usein sana ”suuri” ("große", "grande" tai "great").


title: C-mollimessu (Mozart)

text: Mozartin c-mollimessu tuli tunnetuksi vasta 1900-luvulla, jolloin muutamiin sen keskeneräisiin osiin tehtiin välttämättömät viimeistelyt. On myös olemassa versioita, joissa teoksesta puuttuvat messun osat on korvattu Mozartin muista sävellyksistä otetulla materiaalilla ja lisätty näin noin 20 minuuttia teoksen normaaliin noin 55 minuutin kestoon. Teoksessa käytetään samaa perinteistä latinankielistä messutekstiä, johon myös muiden suurimpien säveltäjien arvostetuimmat messut perustuvat. Mozart sävelsi peräti 17 messua, ja niiden joukossa on toinenkin c-mollissa oleva messu, mutta se ei ole kovin hyvin tunnettu.


title: C-mollimessu (Mozart)

text: Salzburgin arkkipiispan palveluksessa Mozart sävelsi monia uskonnollisia teoksia, mutta kun hän lähti virasta vuoden 1781 toukokuussa, kirkkomusiikin säveltäminen päättyi (poikkeuksena "Ave verum" vuodelta 1791). Tärkeänä motiivina c-mollimessun taustalla oli Mozartin halu lepytellä isäänsä, joka ei olisi halunnut Mozartin menevän naimisiin laulaja Constanze Weberin kanssa. Mozart palasi isänsä luo Salzburgiin vaimoineen 1783 mukanaan myös keskeneräisen c-mollimessun käsikirjoitus. Vaihtoehtoisena motiivina teoksen laatimiselle Weber ilmoitti kiitollisuuden Jumalalle heidän ensimmäisen lapsensa syntymästä. Jotkut lähteet yksinkertaisesti sanovat, että Mozart sävelsi teoksen vaimonsa kunniaksi. Ammattinsa puolesta Mozartilla ei ilmeisesti ollut yllykettä tällaisen teoksen laatimiseksi, sillä keisari Joosef II oli uudistanut jumalanpalveluksia, eikä suuria teoksia ollut mahdollista saada esitetyksi Wienissä. Teos olisi varsinkin valmiiksi sävellettynä ollut muutenkin epäkäytännöllisen laaja liturgiseen käyttöön.


title: C-mollimessu (Mozart)

text: Mozart sävelsi elämänsä aikana 14 messua valmiiksi, mutta hänen suurimpina pidetyt messunsa, c-mollimessu ja sielunmessu, jäivät keskeneräisiksi säveltäjän kuoltua. C-mollimessun valmiit osat ovat Kyrie, Gloria ja Benedictus. Credosta on melkein valmiina kohta "Credo in unum Deum" sekä "Et incarnatus", josta jousien osuudet puuttuvat melkein kokonaan. Sanctus-osa jäi varsin pahasti kesken, mutta Alois Schmitt -niminen tutkija viimeisteli sen vuonna 1901, ja se esitetään aina muun teoksen mukana (siitä on olemassa myös muita versioita kuin Schmittin ensimmäinen versio). Agnus Dei -osa puuttuu messusta kokonaan.


title: C-mollimessu (Mozart)

text: Messun keskeneräisyydestä huolimatta teos esitettiin 25. elokuuta 1783 Salzburgissa, Pyhän Pietarin kirkossa, ja Constanze Weber lauloi sopraano-osuuden. On epäselvää, missä muodossa keskeneräinen teos esitettiin. Kenties puuttuvat osat jätettiin pois, mikä tosin olisi hyvin harvinainen käytäntö, tai ne mahdollisesti lausuttiin. Puuttuvat osat on myös voitu täydentää Mozartin aiemmilla samaan tekstiin sävelletyillä messuilla. Tutkijat pitävät hyvin epätodennäköisenä, että puuttuvat osat olisivat kadoksissa, osin siitä syystä, että Mozart hyödynsi juuri tuntemiamme valmiita osia, kun hän sai vuonna 1785 tehtäväkseen laatia nopeasti italialaisen kantaatin ("Davide penitente", KV 469).


title: C-mollimessu (Mozart)

text: Mozart on saanut teokseensa vaikutteita keskenään vieraista perinteistä. Toisaalta kuoro-osuuksissa on selvästi nähtävissä, että Mozart oli tutkinut tarkkaan Johann Sebastian Bachin ja Georg Friedrich Händelin kuoroteoksia. Sen sijaan soolo-osuuksissa näkyy pikemminkin italialaisen tradition vaikutteita. Lähteistä riippuen itävaltalaisen kirkkomusiikin traditiolle saatetaan antaa myös aivan keskeinen osuus teoksen tyyliä selitettäessä.


title: Halavatun papat

text:
Halavatun papat on vuonna 1989 perustettu iisalmelainen mopokerho, josta kehittyi vuonna 1996 huumoriyhtye ja myöhemmin elämys- ja ohjelmapalveluyritys.
Yhtye esiintyy kahtena eri kokonaisuutena: Halavatun Papat band ja Halavatun Papat duo. Duon erikoisuutena on se, että rumpuina käytetään Pappa-Tunturi-mopoa.


title: Halavatun papat

text: Halvatun pappojen taustayhtiö, iisalmelainen Ekvapoint Oy palkittiin vuonna 2007 maakunnallisella yrittäjäpalkinnolla. Liikevaihdoltaan 400 000 euron yrityksen toimiala on elämys- ja ohjelmapalvelut. Yrityksen elämystuotteita ovat Pappa-Tunturi-safarit ja -racingit sekä tiimikisailut Halavatun Härdelli ja Mualaishärdelli. Ekvapoint työllistää viisi työntekijää.


title: Halavatun papat

text: Halavatun pappojen keikoista Savon ulkopuolella on yli 70 %.


title: Edward Low

text: Edward Low (hirtettiin Martiniquella v. 1724) oli englantilainen merirosvo. Hänet tunnetaan myös nimellä Ned Low.


title: Edward Low

text: Low'ta pidetään edelleen yhtenä julmimmista eurooppalaisista merirosvoista. Nykymääritelmän mukaan häntä pidettäisiin psykopaattisena sarjamurhaajana. Hänen on usein kerrottu syöttäneen uhreilleen näiden omaa lihaa ennen kuin Low tappoi heidät.


title: Edward Low

text: Low ei ollut käynyt kouluja, ja hänen lapsuutensa tiedetään olleen väkivaltainen. Veljensä kanssa tehtyjen kauppapurjehdusten jälkeen hän astui Hondurasinlahdelle purjehtivaan laivaan, ja matkan aikana ajautui riitaan aluksen kapteenin kanssa. Yhdessä muutaman toverin kanssa hän karkasi laivasta isoveneellä, ja onnistui kaappaamaan pienen aluksen, jonka mastoon he nostivat mustan lipun. Vuoteen 1722 mennessä Low'lla oli komennossaan useita merirosvoaluksia, jotka terrorisoivat Uuden Englannin ja Antillien merireittejä.


title: Edward Low

text: Kuten yleistä merirosvolaivoilla 1700–luvulla, Low'n miehistö koostui merirosvoiksi haluavista karkureista sekä satamista pakkovärvätyistä miehistä.


title: Edward Low

text: Kesäkuussa 1723 Low'n alukset ajautui aseelliseen yhteenottoon sotalaivan kanssa. Taistelun yhteydessä eräs laivoista vaurioitui niin pahoin, että Low jätti laivan miehistöineen oman onnensa nojaan. Laiva ei kuitenkaan uponnut, vaan se vietiin Rhode Islandiin jossa kaksi kolmannesta laivan merirosvoista hirtettiin.


title: Edward Low

text: Tammikuussa 1724 Low ajautui riitaan miehistönsä kanssa, ja hän tappoikin perämiehensä. Tämän jälkeen laivan miehistö laski Low'n ja kaksi tai kolme hänen kumppaniaan merelle pieneen veneeseen ilman ruokaa tai juomaa. Martiniquelainen laiva poimi heidät merestä ja vei heidät maihin, jossa heidät tunnistettiin ja hirtettiin ilman oikeudenkäyntiä.


title: Musée de l’air et de l’espace

text: Musée de l’air et de l’espace on Ranskan suurin ilmailu- ja avaruusalan museo. Se on perustettu vuonna 1919 ja on siten maailman vanhin ilmailumuseo. Museo sijaitsee Le Bourget’n lentoasemalla, johon se siirtyi vuonna 1973. Sitä ennen se oli sijainnut eri paikoissa Pariisissa.


title: Musée de l’air et de l’espace

text: Näyttelyssä on lentokoneita, raketteja ja avaruusaluksia. Museon vanhimmat esineet ovat 1500-luvulta peräisin olevia tauluja ja kirjoja.


title: Ilmailumuseo

text: Ilmailumuseo on kokoelma lentokoneita, jotka ovat esillä museomaisena näyttelynä. Osa joidenkin ilmailumuseoiden kokoelmista koostuu lentokelpoisista lentokoneista, jotka yleensä esiintyvät eri ilmailunäyttelyissä. Suuremmilla ilmailumuseoilla on yleensä suljetuissa arkistoissaan runsaasti lentokoneisiin liittyvää kirjallisuutta (käyttökäsikirjat, suunnitteludokumentteja) ja valokuvia tutkijoiden käyttöä varten.


title: Ilmailumuseo

text: Koska ilmailun historia on lyhyt, miltei kaikki lentokoneet, jotka voidaan entistää näyttelykuntoon, on joko entisöity tai varastoitu museoissa. Toisen maailmansodan, jonka aikana valmistettiin suuri osa ilmailun historian lentokonetyypeistä, jälkeen suuri osa sodan aikaisista lentokoneista romutettiin, koska alumiiniromulla oli kaupallista arvoa toisin kuin aiemmilla puu- ja kangasrakenteisilla lentokoneilla. Ensimmäisen maailmansodan lopussa ylijäämäkoneet yleensä poltettiin.


title: Ilmailumuseo

text:
Suomessa toimivat ilmailumuseot
Varsinaisten museoiden lisäksi on historiallisia koneita esillä esimerkiksi lentoasemilla, liikenneasemilla jne. Osa näistä on aidosti historiallisia, kuten Suomen Ilmavoimien vanhat koneet. Osista muistakin lentokoneista muodostuu paikallisia nähtävyyksiä.


title: Ilmailumuseo

text: Ilma-aluksia, joilla ei ole suomalaista lentokäyttöhistoriaa, ovat muun muassa


title: Ilmailumuseo

text: Vuonna 2009 suomalaiset ilmailuharrastajat maalauttivat Malagan lentoasemalla sijaitsevan velkojen takia Espanjaa takavarikoidun entisen amerikkalaisen Convair Metropolitan -matkustajalentokoneen Kar-Airin väreihin. Koneeseen maalattu tunnus on OH-VKN, mutta oikea OH-VKN-koneyksilö lentää edelleen Yhdysvalloissa.


title: Ilmailumuseo

text: Tässä ovat haudattuina maj. Väinö Mikkola, luutn. Äly Durchman ja vänr. Carl-Erik Leijer. Tässä onnettomuudessa osallisina oli kaksi S.I.A.I. S.9 "Savoia" lentovenettä, jotka putosivat teknisen vian myötä peräkkäin. Turmassa kuoli myös italialainen matk.mek. Carlo Riva, hänet on haudattu muualle, ehkä kotikulmilleen. Onnettomuus sattui aamupäivällä 7. 9. 1920, ja tätä päivää alettiin pitämään Ilmavoimien kaatuneiden muistopäivänä vuodesta xxxx. Hautajaiset olivat 29.11.1920.


title: Ilmailumuseo

text: Alankomaissa toimii muun muassa


title: Ilmailumuseo

text: Belgiassa toimii muun muassa


title: Ilmailumuseo

text: Kiinassa toimii muun muassa


title: Ilmailumuseo

text: Ranskassa toimii mm.


title: Ilmailumuseo

text: Ruotsissa toimii


title: Ilmailumuseo

text: Saksassa toimii muun muassa


title: Ilmailumuseo

text: Tšekin tasavallassa Prahassa


title: Ilmailumuseo

text:
Venäjällä toimii muun muassa
Yhdysvalloissa toimii muun muassa


title: Antonov An-2

text: Antonov An-2 (Антонов Ан-2, venäjänkielinen lempinimi: кукуру́зник, "kukuruznik"); NATO:n koodinimi Colt) on kestävä, yksimoottorinen ja kaksitasoinen kuljetuskone. Antonovin suunnitteleman koneen ensilento tapahtui vuonna 1947. Kone voi kuljettaa kahden lentäjän lisäksi 12 matkustajaa. Sen hidaslento-ominaisuudet ovat hyvät ja se voi käyttää hyvin lyhyitä ja huonokuntoisia kiitoteitä laskuun ja lentoonlähtöön. Lumisissa olosuhteissa kone voidaan varustaa myös suksilla, jolloin se voi laskeutua esimerkiksi järven jäälle. Se on suurikokoisimpia koskaan valmistettuja yksimoottorisia ja kaksitasoisia lentokoneita. Konetta valmistettiin yli 5 000 kappaletta Neuvostoliitossa vuoteen 1960 mennessä. Sen jälkeen koneen tuotanto siirtyi Mieleciin, Puolaan, jossa tehtiin yli 12 000 An-2-konetta, kunnes tuotanto lopetettiin vuonna 1992. Kiinassa konetta on tehty nimellä Shijiazhuang Y-5.


title: Antonov An-2

text:
Neuvostoliitossa Antonov An-2:a käytettiin myöhemmin paljon myös DOSAAFin lentokerhoissa, missä se toimi nuorten laskuvarjohyppykoneena.
Koneen venäjänkielinen lempinimi ""kukuruznik"" (maissinviljelijä) johtunee siitä, että konetta käytettiin myös kasvinsuojelutarkoituksessa maatalouslentoihin ja Neuvostoliiton kommunistisen puolueen pääsihteeri Nikita Hruštšov tunnettiin innokkaasta maissinviljelyn edistämisestä Neuvostoliiton alueilla, mihin maissi ei erityisesti soveltunut. Koneen pienin lentonopeus on alle 50 km/h, mikä helpottaa maatalouskäyttöä.


title: Antonov An-2

text: Konetta on käytetty useissa maissa nykypäiviin asti. Korean demokraattisella kansantasavallalla on noin 300 konetta, joita käytetään sotilastarkoituksiin. Kone pystyy lentämään hitaasti matalalla jolloin tutka ei sitä näe. Se voi kuljettaa 12 erikoisjoukkojen sotilasta vihollisen linjojen taa.


title: Antonov An-2

text: Koneita on vieraillut Suomessa etenkin Neuvostoliiton jälkeisenä aikana. Malmin lentoasemalla on Liettuan ilmailurekisterissä oleva An-2-kone, rekisteritunnus LY-ABY. Sitä operoi An-2 Lennuklubi Helsinki ry. Hyvinkään lentokentällä on Viron ilmailurekisterissä oleva An-2, rekisteritunnus ES-CAC. Sitä operoi suomalainen yksityishenkilö. Aikaisemmin Malmin lentoasemalla ollut suomalaisomisteinen An-2, rekisteritunnus ES-CAG on nykyisin Vaasassa. Yksi käytöstä poistettu Antonov An-2 on nähtävissä Utissa valtatie 6:n eteläpuolella ABC-liikennemyymälän pihassa.


title: Encyclopaedia Metallum

text: Encyclopaedia Metallum (myös The Metal Archives) on vapaaehtoisten kokoama englanninkielinen Internet-tietokanta, jonka pyrkii kokoamaan tiedot kaikista metallimusiikkia soittavista ja soittaneista yhtyeistä tarkkoine diskografioineen ja elämäkertatietoineen. Sivustolle rekisteröidyttyään käyttäjä voi itse päivittää sivuston tietoja muun muassa lisäämällä sinne eri metallialbumien arvosteluja. Sivuston tiedot kootaan pääosin käyttäjien lähettämistä tiedoista. Encyclopedia Metallumin palvelimet sijaisevat Kanadassa.


title: Encyclopaedia Metallum

text: Sivusto juhli 15-vuotissyntymäpäiviään 7. heinäkuuta 2017, jolloin sivulle oli listattuna yli 117 000 yhtyettä.


title: Encyclopaedia Metallum

text: Sivustolla on tarkat säännöt yhtyelisäysten suhteen. Esimerkiksi hardcore- ja grindcore-musiikkia esittäviä yhtyeitä ei välttämättä hyväksytä sivustolle, koska niiden katsotaan kuuluvan ennemmin punk- kuin metallimusiikin piirin. Yhtäältä esimerkiksi nu metal- tai rapcore-yhtyeitä ei hyväksytä sivustolle niiden kiistanalaisen tyylilajimääritelmän takia.


title: Encyclopaedia Metallum

text: Suomalainen metalliyhtye Amorphis oli ensimmäinen Encyclopaedia Metallumiin lisätty yhtye, ja ensimmäinen sinne lisätty julkaisu oli Amorphiksen "Tuonela".


title: Encyclopaedia Metallum

text: Sivustolla kirjoitusoikeuksien rajoittamiseen johtava käyttäytyminen aiheuttaa käyttäjän statuksen muuttumisen ”Fred Durstiksi”.


title: Pommern (laiva)

text: Pommern (entinen nimi "Mneme") on entinen laivanvarustaja Gustaf Eriksonin rahtipurjealus, joka on nykyisin museolaivana Maarianhaminassa.


title: Pommern (laiva)

text: Pommern on teräsrunkoinen nelimastoinen parkki. Se rakennettiin 1903 Glasgow'ssa J. Reid & Co -telakalla hampurilaiselle B.Wenke & Söhne -varustamolle ja sai nimekseen "Mneme". Vuonna 1906 alus sai uuden nimen "Pommern" siirtyessään uudelle omistajalleen hampurilaiselle F. Laeisz -varustamolle. Nimi tarkoittaa Pommerin maakuntaa. Se kuljetti linjaliikenteessä rahtia Atlantilla vieden Euroopasta kappaletavaraa Etelä-Afrikkaan. Paluumatkan lastina oli chilensalpietaria ja guanoa Chilestä.


title: Pommern (laiva)

text: Vuonna 1923 ensimmäisen maailmansodan jälkeen saksalainen kauppalaivasto jaettiin sodan voittajavaltioiden kesken. Tuolloin "Pommern" päätyi Kreikan omistukseen, jolta ahvenanmaalainen Gustaf Erikson sen osti. Kuten monet muutkin Eriksonin purjelaivat, "Pommern" siirtyi "vehnäreitille" Euroopan ja Australian välille. Menomatkalla oli yleensä vain painolastia mutta joskus myös puutavaraa Suomesta ja Ruotsista Etelä-Afrikkaan. "Pommern" voitti epävirallisen purjehduskilpailun "The Grain Races" Australiasta Englantiin kaksi kertaa.


title: Pommern (laiva)

text: Viimeisen matkansa "Pommern" teki vuonna 1939 juuri toisen maailmansodan alla Hullista Maarianhaminaan. Koko sodan ajan "Pommern" makasi Maarianhaminassa. Vuonna 1944 se oli hetken viljavarastona Tukholmassa, ja se hinattiin sieltä kerran viljalastissa Turkuun.


title: Pommern (laiva)

text: Vuonna 1952 Gustaf Eriksonin lapset lahjoittivat aluksen Maarianhaminan kaupungille, ja siitä tuli museolaiva Maarianhaminan länsisatamaan.


title: HMS Bounty

text: HMS Bounty oli Britannian amiraliteetin purjealus, joka tuli kuuluisaksi Tyynellämerellä vuonna 1789 puhjenneen kapinan jälkeen. Kapinalliset tuhosivat laivan eteläisellä Tyynellämerellä Pitcairnin saarella.


title: HMS Bounty

text: Amiraliteetti osti 1 950 punnalla 23. toukokuuta 1787 hullilaisen Blaydesin vuonna 1784 valmistaman kauppalaiva "Bethian". Aluksen tuli noutaa Seurasaarilta leipäpuuntaimia ja toimittaa ne Länsi-Intiaan. Alus oli rekisteröity aseistettuna aluksena 8. tammikuuta 1787. Se varustettiin, ja sen pohja kuparoitiin 26. toukokuuta - 9. lokakuuta Deptfordissa, mikä maksoi 4 456 puntaa. Alus otettiin laivaston palvelukseen elokuussa 1787 ensimmäisenä päällikkönään William Bligh.


title: HMS Bounty

text: Vuonna 1787 amiraliteetin edustaja Sir Joseph Banks nimitti luutnantti William Bligh'n vastaamaan operaatiosta, jonka tarkoituksena oli noutaa Tahitin saarilta leipäpuun taimia istutettavaksi Karibianmeren saarille brittiläisten siirtokuntien orjien ruoaksi. Bligh oli kokenut purjehtija ja oli aiemmin palvellut muun muassa James Cookin alaisena hänen tutkimusmatkoillaan. Amiraliteetti osti kauppalaiva "Bethian", jonka se varusti operaatiota varten HMS "Bountyna".


title: HMS Bounty

text: Matka Englannista Tahitille oli vaikea ja myrskyisä. Jo matkalla Tahitille Bligh'n kurinpito miellettiin kovaksi. Laivan saavuttua Tahitille se viipyi siellä neljä kuukautta, ja sinä aikana useiden laivan miehistön jäsenten ja saaren naisten välille syntyi suhteita.


title: HMS Bounty

text: Blighin välit laivan alempaan päällystöön olivat huonot. Erityisen huonot välit hänellä oli perämies Fletcher Christianin kanssa. Niinpä aamulla 28. huhtikuuta 1789 Christian aloitti, kahdentoista miehen avustuksella, kuuluisaksi nousseen Bountyn kapinan. Bligh ja hänelle uskolliset 18 miestä laskettiin veneeseen keskelle eteläistä Tyyntämerta mukanaan vain vähän ruokaa ja juomavettä. Koska kapinalliset tarvitsivat tiettyjä ammattimiehiä, kapteenin puolella olleet seppä ja kaksi puusepänapulaista pakotettiin jäämään alukselle vastoin tahtoaan, tosin järkkymätön puuseppä sai mennä veneeseen. Bligh kuitenkin onnistui navigoimaan veneen ja siinä olijat yli 6 000 kilometrin matkan päähän takaisin sivistyksen pariin.


title: HMS Bounty

text: Kapinalliset palasivat Tahitille, josta laivalle saatiin kuusi polynesialaista miestä ja 12 naista. Neljä miehistön jäsentä jäi saarelle. Tämän jälkeen kapinalliset purjehtivat Pitcairnin saarelle, jolla "Bounty" poltettiin. Väkivaltaisen alun jälkeen kapinallisyhteisö muotoutui siirtokunnaksi, ja tuolla syrjäisellä saarella heidän jälkeläisensä asuvat edelleen. Tahitille jääneet miehistön jäsenet vangittiin hiukan myöhemmin ja vietiin Englantiin sotaoikeuteen. Loppujen lopuksi hirtettäväksi päätyi vain muutama. Loput vapautettiin eri syistä, muun muassa kapinallisten joukkoonsa pakottamat seppä ja puusepänapulaiset.


title: HMS Bounty

text: Kirjailijat Charles Nordhoff ja James Norman Hall kirjoittivat" Bountyn" tapauksesta paljon myöhemmin "Bounty"-trilogian: "Mutiny on the Bounty", "Men Against the Sea" and "Pitcairn's Island". Ensimmäinen osa, suomennettu nimellä "Kapina laivassa", kuvailee aluksen vaiheita, ja siinä kertojana on eräs mukaan pakotetuista kadeteista, kirjassa nimellä Roger Byam. Toinen kirja on "Meren voittajat", joka kuvailee veneeseen jätettyjen vaikeaa pelastautumista lähes mahdottomissa oloissa. Trilogian kolmatta osaa ei ole suomennettu.


title: HMS Bounty

text: Hyvältä näyttäneen alun jälkeen Pitcairnin saaren yhteisö joutui sekasortoon. Kotitekoinen alkoholi ja naisista käydyt kiistat johtivat kaikkien paitsi kahden miehen, John Adamsin ja Edward Youngin, väkivaltaiseen kuolemaan. Kuusi vuotta myöhemmin Young kuoli astmaan, ja Adams jäi yksin saarelle 11 naisen ja 23 lapsen kanssa. Adams löysi "Bountysta" jäljelle jääneen Raamatun, mikä johdatti hänet katumukseen ja uuteen elämänkatsomukseen. Raamattua apunaan käyttäen hän koulutti lapset, rakensi koulun ja loi yhteisöön kristillisen järjestyksen. Kapteeni Bligh teki pitkän uran Kuninkaallisessa laivastossa ja osallistui muun muassa vuonna 1801 Kööpenhaminan taisteluun.


title: Pump It Up

text: Pump It Up (PIU) on korealaisen Andamiron tuottama tanssipelisarja, joka on saavuttanut erityisesti suosiota kotimaassaan sekä Etelä-Amerikassa, mutta kolikkopelikoneita on ympäri maailmaa eri pelihalleissa. Peliä pelataan jaloilla viisipaneelisella tanssipadilla, joissa nappien asettelu on seuraava: ylävasen, yläoikea, alavasen, alaoikea sekä keskinappi. Pelaaja lukee ohjeet nuottien tavoin ruudulta painaen niiden mukaan nappeja jaloillaan.


title: Pump It Up

text: Kappalelista on mm. uusinta Dance Dance Revolution-tanssipeliä suppeampi (uusimmassa PIU:Exceed 2:ssa kappaleita on 114).


title: Pump It Up

text: Pump It Up Pro -pelikoneita on Suomessa ainakin Helsingin Kinopalatsissa ja Jyväskylän Forumissa.


title: Napalm Death

text: Napalm Death on Birminghamista, Englannista kotoisin oleva grindcore/death metal -yhtye, jota pidetään yhtenä grindcoren pioneereista. Yhtyeen rumpali Mick Harris itse asiassa keksi koko grindcore-käsitteen, kun yhtye itse mietti omaa musiikkilajiaan. Alun perin Napalm Deathia mainostettiin keikkajulisteissa "maailman nopein bändi" -tittelillä, mikä tuolloin luultavasti pitikin paikkansa. Napalm Death perustettiin vuonna 1981, mutta yhtyeessä ei ole enää ainuttakaan alkuperäistä jäsentä jäljellä. Yhtyeen nimi keksittiin elokuvasta "Ilmestyskirja. Nyt.".


title: Napalm Death

text: Napalm Deathin kappale "You Suffer" on Guinnessin ennätyskirjan mukaan maailman lyhyin kappale. Se kestää 1,316 sekuntia ja sisältää sanoitukset "You suffer – but why?". Nykyään kappale lasketaan myös niin sanottuun blipcoreen.


title: Napalm Death

text: Napalm Deathin perustivat joulukuussa 1981 Meridenissä, Birminghamin lähistöllä sijainneessa kylässä 13-vuotias Nicholas Bullen ja 14-vuotias Miles Ratledge. Alkuperäisen kokoonpanon kolmas jäsen basson ja lauluosuudet hoitaneen Bullenin ja rumpuja soittaneen Ratedgen lisäksi oli kitaristina toiminut Simon Oppenheimer. Jo tammikuussa 1982 yhtye koki ensimmäisen lukuisista kokoonpanomuutoksistaan Graham Robertsonin liittyessä basistiksi. Napalm Deathin demot alkuaikoinaan olivat suoraa hardcore punk -vaikutteista musiikkia.


title: Napalm Death

text: Ryhmän ensimmäinen julkinen esiintyminen tapahtui 25. heinäkuuta 1982 Atherstone Miners Clubilla Warwickshiressä. Saman vuoden elokuussa Oppenheimer erosi bändistä ja tilalle uudeksi kitaristiksi tuli Darryl Fedeski. Fedeski lähti kuitenkin ryhmästä jo lokakuussa. Tällöin Robertson vaihtoi instrumenttinsa kitaraksi ja basistiksi liittyi Finbarr Quinn.


title: Napalm Death

text: Ajanjaksolla 1982–1983 yhtye keikkaili säännöllisesti ja äänitti neljä demoa, joista yksi ("The Crucifixion of Possessions") julkaistiin Crass Recordsin Bullshit Detector Vol 3 -kokoelma-albumilla vuonna 1984.


title: Napalm Death

text: Loppuvuodesta 1983 yhtyeen toiminta alkoi hiipua, ja vuoden 1984 aikana Napalm Death soitti ainoastaan yhden keikan. Heinäkuussa 1985 Bullen ja Ratledge alkoivat muovata yhtyeen musiikkia kohti raskaampaa tyyliä ja pyysivät birminghamilaista kitaristia Justin Broadrickiä mukaan Napalm Deathiin. Yhtye haki uutta suuntaa yhdistelemällä post punkin, hardcore punkin ja thrash metalin elementtejä.


title: Napalm Death

text: Napalm Death soitti ensimmäiset konserttinsa uudella kolmemiehisellä kokoonpanolla, johon kuuluivat Bullen (laulu & basso), Broadrick (kitara) sekä Ratledge (rummut) 31. elokuuta 1985 esiintyen samana päivänä sekä Telfordissa että Birminghamissa. Syyskuussa 1985 yhtyeen jäsenluku nousi jälleen neljään Peter Shawin liittyessä lyhytaikaisesti basistiksi. 23. lokakuuta 1985 kokoonpano nauhoitti Hatred Surge -demon, jota jaettiin konserteissa ja postitse. Demon nauhoituksen jälkeen rumpali Miles Ratledge ajautui musiikillisiin erimielisyyksiin muun kokoonpanon kanssa ja sai lähteä yhtyeestä. Tilalle liittyi Napalm Deathin paikallinen fani, Mick Harris. Peter Shawin visiitin jälkeen taas kolmemiehiseksi kutistunut Napalm Death soitti ensimmäisen keikkansa Bullen-Broadrick-Harris-kokoonpanolla 15. joulukuuta 1985 ja jatkoi tiivistä keikkailua vuoden 1986 puolella, lähinnä Birminghamin ympäristössä.


title: Napalm Death

text: Yhtye äänitti kuudennen demonsa, From Enslavement to Obliterationin 15. maaliskuuta 1986 birminghamilaisella Rich Bitch-studiolla 50 punnan korvausta vastaan. Äänite julkaistiin myöhemmin samana vuonna Atavistic-nimisen bändin kanssa tehdyllä yhteislevyllä ja sittemmin vielä Napalm Deathin ensimmäisen studioalbumin, Scumin a-puolena.


title: Napalm Death

text: Vuoden 1986 loppupuolella yhtye koki jälleen monia kokoonpanomuutoksia: ensin Jim Whiteley liittyi basistiksi ja myöhemmin lokakuussa kitaristi Justin Broadrick jätti bändin liittyäkseen rumpaliksi Head Of David-nimiseen yhtyeeseen. Broadrickin erottua yhtyeestä jo aiemmin samana vuonna motivaatio-ongelmista kärsinyt perustajajäsen Nic Bullen päätti lähteä yhtyeestä joulukuussa keskittyäkseen opiskeluun.


title: Napalm Death

text: EP:t


title: Napalm Death

text: Kokoelma-albumit


title: Napalm Death

text: Livealbumit


title: Napalm Death

text: Split-albumit


title: Napalm Death

text: Demot


title: Napalm Death

text: Videot


title: Napalm Death

text: Yhtyeen viralliset kotisivut


title: Robert A. Heinlein

text: Robert Anson Heinlein (7. heinäkuuta 1907 – 8. toukokuuta 1988) oli amerikkalainen tieteiskirjailija. Hän oli pitkään yksi "kolmesta suuresta" tieteiskirjailijasta Isaac Asimovin ja Arthur C. Clarken kanssa. Hänet on nimetty ensimmäiseksi tieteiskirjallisuuden Grand Mastereista.


title: Robert A. Heinlein

text: Heinlein voitti elämänsä aikana 7 Hugo-palkintoa ja sai ensimmäisen Grand Master -palkinnon elämäntyöstään. Kuuluisia teoksia ovat muun muassa "Stranger in a Strange Land" (1961) ja "Starship Troopers" (1959), jonka pohjalta Paul Verhoeven ohjasi samannimisen elokuvan vuonna 1997. "Stranger in a Strange Land" on yksi maineikkaimmista yhä suomentamattomista tieteiskirjallisuuden teoksista.


title: Robert A. Heinlein

text: Useat Heinleinin varhaiset tekstit julkaistiin ensin novelleina tai sarjakertomuksina lehdissä ja koottiin kirjoiksi vasta myöhemmin. Heinleinin ensimmäinen pitkä teos, "Näin ei saa jatkua", ilmestyi jatkosarjana vuonna 1940 ja se julkaistiin myöhemmin yhdessä jatkon, "Coventryn" (1940) kanssa teoksena "Kapina 2100" (1953). Kertomus kuvaa kapinaa tulevaisuuden Yhdysvaltojen uskonnollista pakkovaltaa vastaan. "Maan hylkäämät" (1941, kirjana 1958) on alun perin jatkosarjana ilmestynyt pienoisromaani. Kertomus on suomennettu lyhennettynä taskukirjasarjassa vuonna 1980.


title: Robert A. Heinlein

text: "Seitsemän miehen sodassa" (1941, kirjana 1948) aasialaiset hyökkäävät Yhdysvaltoihin. "Yli-ihmisen aika" (1942, kirjana 1948) on kertomus yhteiskunnasta, jossa valmistetaan perintötekijöiltään täydellisiä lapsia.


title: Robert A. Heinlein

text: "Mies, joka myi kuun" (1950) suomennettiin jo 1950-luvulla, ja nykyään painos on harvinainen. Kokoelmassa julkaistiin yksissä kansissa novellit ”Elämänlanka” sekä ”Tulkoon valo”, ”Teiden on kuljettava”, ”Vaarallisia voimia” ja ”Requiem” (kaikki vuodelta 1940) lisättynä niminovellilla ”Mies joka myi kuun” (1950). Kirjassa on tarinoita, jotka kuuluvat Heinleinin tulevaisuushistoria-sarjaan.


title: Robert A. Heinlein

text: Ennen sotaa Heinleinin kertomuksia oli ilmestynyt lähes yksinomaan sf-lehdissä, mutta nyt kustantajat uskaltautuivat julkaisemaan tieteiskirjoja. Poliittisesta juonittelusta kertova "Panoksena tulevaisuus" (1955) toi Heinleinille hänen ensimmäisen Hugo-palkintonsa.


title: Robert A. Heinlein

text: Heinlein kirjoitti useita suosittuja nuorten tieteiskirjoja. "Rakettilaivan kadetissa" (1948) Heinlein kuvasi hyvin tuntemaansa sotilaskoulutusta. "Taistelu Venuksessa" (1963) oli Heinleinin viimeinen nuortenkirja.


title: Robert A. Heinlein

text: "Galaksin kansalainen" (1957) käsittelee vapauden ja vastuun aiheita. Teoksessa on mielenkiintoinen Suomi-aiheinen pääjakso jossa toistuvan "velka on aina maksettava" teeman lisäksi on ansiokasta kuvausta Suomesta maahanmuuttajan silmin, karjalaisen suurperheen toiminnasta ja myös eurooppalaisten pikkuvaltioiden vapaakaupan ideologiasta.


title: Robert A. Heinlein

text: "Kuu on julma" (1966) on Heinleinin keskikauden tunnetuimpia teoksia. "Kuukkojen" kamppailu itsenäisyydestä heijastaa amerikkalaisten vuoden 1776 vapaustaistelua. Myöhäisteos "Kissa muurin läpi" (1985) on uudelleenlämmittely vanhoista aiheista.


title: Robert A. Heinlein

text: Heinlein-yhdistys on Virginia Heinleinin perustama yhdistys miehensä puolesta.


title: Robert A. Heinlein

text: Yhdistys mm. myöntää Robert A. Heinlein -palkinnon.


title: National Underwater and Marine Agency

text: National Underwater and Marine Agency (lyh. NUMA) on yhdysvaltalaisen kirjailijan ja tohtorin Clive Cusslerin perustama ei-kaupallinen vapaaehtoisjärjestö, jonka tehtävänä on suojella ja edistää merenkulun historiaa tutkimuksien, meriarkeologian ja konservoinnin keinoin. NUMA on myös Cusslerin romaaneissa esiintyvän kuvitteellisen valtionlaitoksen nimi.


title: National Underwater and Marine Agency

text: Järjestön toiminta tapahtuu vapaaehtoisvoimin, ja suurin rahoittaja on Cussler itse. Rahoitus saadaan pääosin hänen kirjojensa tuotoista.


title: National Underwater and Marine Agency

text: NUMA on aktiivisesti etsinyt ja tutkinut kadonneiksi ilmoitettuja laivoja. Järjestö on löytänyt useiden kuuluisien, Yhdysvaltain historiaan vaikuttaneiden aluksien hylkyjä. Näistä merkittävimpinä löytöinä voidaan mainita Yhdysvaltain sisällissodassa uponnut sukellusvene Hunley sekä RMS Titanicin pelastustöissä mukana ollut höyrylaiva RMS Carpathia.


title: Kustannus

text: Kustannus on yritystoiminnassa tuotannontekijän rahassa mitattu käyttö tai kulutus. Se on kustannuslaskennassa käytettävä käsite, joka ei ole sama kuin kirjanpidon kulu-käsite. Kustannus eroaa kulusta seuraavin tavoin:


title: Kustannus

text: Kustannusten perustavanlaatuisin jakoperuste on jako kiinteisiin ja muuttuviin kustannuksiin. Kiinteinä pidetään kustannuksia, jotka eivät lyhyellä aikavälillä muutu tuotannon määrän mukaan. Lyhyen aikavälin määrittely ei ole yksinkertaista, ja sen valinta riippuu laskentatilanteesta.


title: Kustannus

text:
Tyypillisiä kiinteitä kustannuksia ovat rakennukset, koneet ja hallinto sekä muuttuvia kustannuksia materiaalin hankintakustannukset. Valmistuksen työvoimakustannukset lasketaan usein muuttuviin kustannuksiin, vaikka niidenkin sopeuttaminen tuotannon laskuun kestää monissa tapauksissa viikkoja tai kuukausia.
Yksinkertaistetussa kustannusfunktion mallissa kiinteät kustannukset ovat tietyllä tuotantovälillä täysin riippumattomia tuotannon määrästä ja muuttuvat kustannukset ovat tasasuhteisia. Todellisuudessa muuttuvat kustannukset ovat tasasuhteisia vain harvoin; yleensä ne ovat joko ali- tai ylisuhtaisia eli muuttuvat keskimääräistä vähemmän tai enemmän.


title: Kustannus

text: Välittömät ja välilliset kustannukset erotellaan toisistaan sen perusteella, kuinka vaivattomasti ja suorasti ne voidaan kohdistaa haluttuun tuotteeseen. Välittömien kustannusten kohdistaminen on suoraviivaista, kun taas välilliset kustannukset on jaettava tuotteille esimerkiksi kustannusajureiden mukaan. Vaikka enemmistö muuttuvista kustannuksista on tyypillisesti välittömiä kustannuksia, suoraa yhteyttä näiden kustannuslajien välisessä suhteessa ei ole.


title: Kustannus

text: Erilliskustannukset ovat määritelmän mukaan kustannuksia, jotka syntyvät tietyn toiminnan seurauksena ja joita ei syntyisi, jos kyseinen toiminta jätettäisiin tekemättä. Kaikki muuttuvat kustannukset ovat erilliskustannuksia, mutta niihin kuuluu myös osa kiinteistä kustannuksista.


title: Elina Karjalainen

text: Aili Elina Karjalainen (o.s. Saraste, 3. kesäkuuta 1927 Viipuri – 14. elokuuta 2006 Kuopio) oli kuopiolainen toimittaja ja kirjailija, joka tunnetaan erityisesti Uppo-Nallesta kertovista lastenkirjoistaan.


title: Elina Karjalainen

text: Elina Karjalainen syntyi Viipurissa 3. kesäkuuta 1927 varatuomari Erkki (Erik Reinhold Konstantin) ja Aili Sarasteen perheeseen. Evakkoperhe muutti sodan jälkeen Kuopioon, missä Elina Karjalainen asui opiskeluvuosiinsa asti.


title: Elina Karjalainen

text: Alkukauhistustensa jälkeen hän tottui Savon murteeseen ja kirjoitti ylioppilaaksi Kuopion yhteiskoulusta vuonna 1946. Seuraavana vuonna hän muutti Antti- ja Veikko-veljiensä perässä Helsinkiin opiskelemaan yliopistossa kirjallisuutta, taidehistoriaa ja psykologiaa. Vuonna 1949 hänet vihittiin avioliittoon pianisti, juristi Pentti Karjalaisen kanssa, ja he muuttivat vuonna 1950 takaisin Kuopioon. Kodin he perustivat Jänneniemeen.


title: Elina Karjalainen

text: Elina Karjalainen ei vienyt opintojaan päätökseen vaan alkoi hoitaa lapsiaan ja hankkia elantoaan toimittajana "Savon Sanomissa" vuodesta 1955 ja "Uuden Suomen" aluetoimittajana vuodesta 1959. Itselliseksi toimittajaksi hän siirtyi vuonna 1963 ja vakituiseksi toimittajaksi "Suomen Kuvalehteen" vuosiksi 1973–1987 (hän kirjoitti lehteen 1962–1989). Hän aloitti pakinoinnin radiossa vuonna 1963 ja pakinoi myös "Kotiliedessä" nimimerkillä Papurikko vuosina 1962–1974.


title: Elina Karjalainen

text: Elina Karjalaisen äidin kuolema syksyllä 1939 oli sodan syttymisen ja kodin menettämisen ohella kriisi, joka laukaisi Karjalaisessa kirjoittamishalun. Kirjoja syntyi pitkän uran aikana runsaasti, mutta erityisesti Karjalainen tunnetaan lastenkirjoista.


title: Elina Karjalainen

text: Karjalaisen on arvioitu esiintyvän oppikirjat ja antologiat mukaan lukien 108 teoksessa.


title: Elina Karjalainen

text: Ensimmäinen Uppo-Nalle -lastenkirja ilmestyi vuonna 1977 ja sen 21. painos vuonna 2002. Näitä Hannu Tainan kuvittamia kirjoja ilmestyi 22. Kirjasarjan tausta oli satu, jota Karjalainen alkoi kertoa tuttavalapselle, joka joutui pitkään olemaan sairaalassa vuodepotilaana. Elina Karjalainen lupasi lähettää tälle joka päivä sadun osan sisältävän kirjeen, ja nämä lähetykset toimivat Uppo-Nallen hahmon ja tarinan pohjana.


title: Elina Karjalainen

text:
Kirjailija loi vielä diabeteksen vuoksi näkönsä menetettyäänkin lukuisia kirjoja sanelemalla. Karjalainen menehtyi 14. elokuuta 2006 pitkälliseen sairauteen. Hänet on haudattu puolisoineen Valamon luostarin hautausmaalle Heinävedelle.
MuistelmiaUppo-Nalle-kirjat


title: Elina Karjalainen

text: Myös äänikirjoja.


title: Elina Karjalainen

text: ToimittanutSuomennoksiaTeosten käännöksiäÄänikirjojaRunot


title: Fatu Huku

text: Fatu Huku on saari Ranskan Polynesiassa, Tyynellämerellä. Se kuuluu Marquesas-saarten saariryhmään. Fatu Huku sijaitsee Hiva Oan ja Nuku Hivan saarten välissä. Saarella ei ole tiettävästi ollut koskaan ihmisasutusta.


title: Kulttielokuva

text: Kulttielokuva on nimitys elokuvalle, jonka pieni, vannoutunut joukko faneja on ottanut omakseen ja pitänyt sen suosiota yllä.


title: Kulttielokuva

text: Kulttielokuvat ovat yleensä suurelle yleisölle tuntemattomia tai muuten vähälle huomiolle jääneitä, mutta vetoavat tiettyyn katsojaryhmään jonkin erityisen seikan vuoksi. Esimerkkejä kulttielokuvista ovat muun muassa "Plan 9 from Outer Space", "Pink Flamingos" ja "The Rocky Horror Picture Show" -tieteismusikaali. Tyypillinen nykyajan taide- ja kulttiohjaaja ja -käsikirjoittaja on Roy Andersson. Yleensä kulttielokuviksi päätyy elokuvia, joilla on suhteellisen pieni budjetti tai jotka on kuvattu suurimmaksi osaksi omatekoisesti (kuten Peter Jacksonin esikoisohjaus "Bad Taste"). Usein myös elokuvan kieltäminen monissa maissa voi saada aikaan tällaisen ilmiön.


title: Kulttielokuva

text: Kulttielokuvan määritelmät ovat muuttuvia ja subjektiivisia, ja useita erilaisia määritelmiä ja kulttielokuvien listoja on olemassa.


title: Kulttielokuva

text: Sosiologisen tutkimuksen mukaan kulttielokuvalla on omistautunut katsojakunta, joka muistuttaa uskonnollista kulttia. Kulttielokuva on poikkeavaa alakulttuuria. Kinkade ja Katovich (1992) määrittelevät kulttiyleisön etsivän elokuvasta teemoja, jotka asettavat tyypilliset ihmiset epätyypillisiin tilanteisiin, sallivat narsistisen ja ponnekkaan samaistumisen kumouksellisiin hahmoihin, kyseenalaistavat perinteiset auktoriteettirakenteet, heijastavat yhteiskunnallisia jännitteitä, sekä tarjoavat näihin jännitteisiin tulkintoja mahdollistavia ja paradoksaalisia ratkaisuja. Kulttielokuvayleisöt eivät pidä mitään pyhänä, vaan kapinoivat valtavirtaa ja elokuvakaanonia vastaan.


title: Kulttielokuva

text: Toinen lähestymistapa on kulttireaktion syntymisen tutkiminen. Sconce (1995, 2007) ja Jancovich (2002) näkevät kulttireaktion syntyvän kamppailusta kulttuurisista asemista, jotka perustuvat makuhierarkioista käytäviin taisteluihin. Kulttiyleisö syntyy usein kun elokuva aluksi epäonnistuu löytämään yleisöä ja ajautuu marginaaliseksi, usein epäedullisina katseluaikoina toistuvasti esitettäväksi. Mathijsin ja Mendikin (2008) mukaan kulttireaktion ominaisuuksia ovat aktiivinen fanitus, yhteisöllisyyden tunne, katsomiskokemuksen elävyys, omistautuneisuus ja kestävyys, kapinahenki, kaanoneiden vastustuksen halu, jakeluun liittyvät tarinat, erikoistuneet tai marginaaliset tapahtumat, sekä pitkäaikainen olemassaolo.


title: Kulttielokuva

text: Sisältöanalyyttinen lähestymistapa määrittelee kulttielokuvan analysoimalla sitä. Se korostaa elokuvan sisällön ja yleisön välisen kommunikaation monimutkaisuutta, etenkin elokuvan alluusioiden käyttöä, joita osaavat katsojat tunnistelevat ilokseen. Muita kulttiyleisön tällä tavoin etsimiä liioiteltuja käsitteitä ovat ”nostalgia”, ”ironia” ja ”camp”.


title: Kulttielokuva

text: Esteettisessä tutkimuksessa korostetaan eksotiikkaa, harvinaisuutta, genreä, normien rikkomista ja laatua. Siinä keskitytään usein genreihin kuten giallo, anime, taistelulajit, vampyyrielokuvat tai törkyelokuvat, ja sen kautta voidaan määritellä ne elokuvien tyylilliset piirteet, jotka aiheuttavat innostusta, poikkeavia reaktioita tai toistuvaa uudelleenkatselua. Esteettinen analyysi korostaa usein etenkin kulttielokuvien representatiivisia ja tyylillisiä ylettömyyksiä. Umberto Econ mukaan kulttielokuvakokemukseen sisältyy ”arkkityypillinen vetovoima”, joka aiheuttaa ”voimakkaan tunne-elämyksen ja epämääräisen deja-vu-kokemuksen, joka houkuttelee katsomaan sitä uudelleen”.


title: Kulttielokuva

text: Mathijs ja Sexton (2012) yhdistelevät kulttielokuvan määritelmässään eri näkökantoja. Heidän mukaansa kulttielokuvaa määrittävät huomattavan epätavalliset katsojareaktiot, jotka painottavat katsomiskokemuksen fenomenaalista tekijää, jotka järkyttävät perinteisiä katsomistapoja, jotka ovat syrjässä valtavirrasta, ja joiden vastaanottotaktiikat muistuttavat vähemmistöjen vastarintaa ja lokeroiden (niche) korostusta massakulttuurissa. Joskus elokuvasta tulee kulttielokuva ennalta odottamatta. Toisaalta jotkut elokuvantekijät ovat tietoisesti sisällyttäneet elokuviensa kerrontaan ja tyyliin kulttiyleisöjen kaipaamia norminvastaisia, eksoottisia, loukkaavia, nostalgisia tai intertekstuaalisia piirteitä.


title: Moho Tani

text: Moho Tani eli Motane on saari Ranskan Polynesiassa, Tyynellämerellä. Se on osa eteläisiä Marquesas-saaria. Se sijaitsee Hiva Oan saaresta 18 km kaakkoon. Moho Tanilla eli aiemmin heimo nimeltään Moi a Tiu. Noin yhden kilometrin päässä Moho Tanista sijaitsee asumaton Terihin saari.


title: Moho Tani

text: Kun espanjalaiset saapuivat vuonna 1595 saari oli metsän peittämä ja asuttu. Nykyisin se on asumaton, ja irti päästetyt lampaat ovat tuhonneet sen kasvillisuuden.


title: Hiidenpata (elokuva)

text: Hiidenpata (, 1985) on Disneyn 25. animaatioelokuva, joka perustuu löyhästi Lloyd Alexanderin kahteen ensimmäiseen Prydainin kronikka -fantasiakirjasarjan osaan. Elokuvan ohjasivat Ted Berman ja Richard Rich. Elokuva sijoittuu keskiaikaiseen Prydain-nimiseen maahan.


title: Hiidenpata (elokuva)

text: Monista muista Disney-animaatioista poiketen "Hiidenpadassa" ei ole lainkaan lauluja. "Hiidenpata" oli ensimmäinen Disneyn animaatioelokuva, jossa käytettiin osaksi tietokoneanimaatiota. "Hiidenpadan" kuvasuhde on 2,20:1. Suomeksi ääninäytelty versio ilmestyi vuonna 1998. Hiidenpadan juhlajulkaisu ilmestyi Yhdysvalloissa kesällä 2010 ja Suomessa 1. huhtikuuta 2011.


title: Hiidenpata (elokuva)

text: "Hiidenpata" oli myös tunnettu pitkästä ja vaikesta työprosessistaan sekä silloisen Disney-elokuvien mittapuulla huimasta budjetistaan, joka oli peräti 44 miljoonaa dollaria. Elokuva lopulta floppasi sen tuotettua yli puolet vähemmän.


title: Hiidenpata (elokuva)

text: Hornansarvi on saanut selville, että ennustajasika Hennikki tietää Hiidenpadan sijainnin. Velho Dallben lähettää sikopaimen Taranin pois kotoa Hennikki mukanaan. Hennikki karkaa Taranilta, joka lähtee sitten etsimään kadonnutta sikaansa. Matkalla hän törmää pörröiseen Purriin ja kahteen traakkiin, jotka nappaavat Hennikin. Taran lähtee perään pahannäköiseen linnaan Purrin sanoista huolimatta. Linnassa hän kohtaa Hornansarven ja putoaa melkein ihan hänen eteensä. Hornansarvi uhkaa tappaa Hennikin, jollei Taran suostu näyttämään Hiidenpadan sijaintia. Taran suostuu lopulta, mutta juuri ennen kuin Hornansarvi ehtii huomata, hän pakenee possunsa kanssa. Vain Hennikki onnistuu pakenemaan. Taran joutuu vankilaan, mutta pakenee prinsessa Elenan kanssa. Paon aikana Taran saa käsiinsä taikamiekan, ja pakenijat myös tutustuvat vanhaan Harpisti-Harpoon. He onnistuvat pakenemaan linnasta ja Rääppä lähettää kaksi traakkia heidän peräänsä. Metsässä Purri lähtee opastamaan ystävyksiä sian perään, mutta joukko joutuu vahingossa keijujen luo, missä Hennikkikin on. Doli tietää, missä Hiidenpata on, ja lähtee opastamaan heitä Morvan soille. Siellä he törmäävät kolmeen Morvan noitaan. Noidat vaihtavat Hiidenpadan taikamiekkaan ja selittävät Taranille ja muille, että Hiidenpataa ei voi tuhota muu kuin sen pahat voimat, mutta se vaatisi elävän olennon hengen.


title: Hiidenpata (elokuva)

text:
Myöhemmin illalla Hornansarven joukot löytävät Taranin, Elenan ja Harpistin ja vangitsevat heidät. Purri onnistuu pakenemaan piiloon.
Linnassa Hornansarvi herättää luurankosoturit henkiin. Purri, joka oli tullut linnaan, vapauttaa salaa ystävykset ja uhraa itsensä pudottautumalla Hiidenpataan, jolloin luurankosoturit kuolevat. Hornansarvi syyttää siitä Rääppää.
Taran yrittää pelastaa Purrin, mutta yhtäkkiä Hiidenpata aikoo vetää hänet sisäänsä. Samaan aikaan Hornansarvi tulee ja huomaa, mitä on oikeasti tapahtunut. Hän yrittää ”tyydyttää Hiidenpadan nälän” heittämällä Taranin padan lähelle, mutta joutuukin itse pataan ja saa surmansa. Rääppä, joka katseli tilannetta, on surullinen isäntänsä kuolemasta, mutta alkaa hetken päästä kuitenkin iloita siitä.
Linna on räjähtämässä Hiidenpadan voiman takia. Taran, Elena ja Harpisti onnistuvat pakenemaan veneellä juuri ennen räjähdystä.


title: Hiidenpata (elokuva)

text:
Veneestä he näkevät nauravan Rääpän, joka lentää traakin selässä pois sumuun.
Rannalla he näkevät Hiidenpadan, joka nousee pintaan. Samalla Morvan noidat tulevat ja aikovat viedä padan. Harpisti ei anna heidän viedä pataa ilman kauppaa. Sitten Orgu ja Orven antavat Taranille takaisin taikamiekan, mutta hän ei halua miekkaa vaan Purrin. Noidat vievät padan ja antavat Purrin, jonka Taran tosin aluksi luulee olevan kuollut. Purri herää pian ja he kaikki lähtevät kohti Taranin kotia.
Elokuva dubattiin suomeksi vuonna 1998 videojulkaisua varten. Dubbauksen toteutti Tuotantotalo Werne ja sen ohjasi Pekka Lehtosaari.


title: Armas Taipale

text: Armas Rudolf Taipale (27. heinäkuuta 1890 Helsinki – 8. marraskuuta 1976 Turku) oli kiekonheiton suomalainen olympiavoittaja. Hän edusti Suomea kolmissa olympialaisissa 1912, 1920 ja 1924, kiekonheiton lisäksi kerran myös kuulantyönnössä, jossa hän oli Antwerpenin olympialaisissa 1920 kymmenes tuloksella 12,945.


title: Armas Taipale

text: Taipaleen kiekonheiton voittotulos Tukholman olympialaisissa, 45,21, rikkoi Martin Sheridanin neljä vuotta vanhan olympiaennätyksen 4,32 metrillä.


title: Armas Taipale

text: Taipale teki urallaan kolme kiekonheiton Suomen-ennätystä. Ensimmäinen niistä, vuonna 1912 heitetty 45,55, paransi Elmer Niklanderin vanhaa ennätystä 67 senttimetrillä. Hänen viimeinen Suomen-ennätyksensä oli vuonna 1916 heitetty 47,41. Tämä pysyi voimassa vuoteen 1928 saakka, jolloin Antero Kivi rikkoi ennätyksen.


title: Armas Taipale

text: Ammatiltaan Taipale oli liikemies ja varatuomari. Hän asui Yhdysvalloissa vuosina 1923–1974.


title: Armas Taipale

text: Isokokoisen, pituudeltaan 191-senttisen Taipaleen lempinimi oli ”Iso-Armas”.


title: Vaiaku Lagi Hotel

text: Vaiaku Lagi Hotel (Vaiaku Langi Hotel) on Tuvalun saarivaltion ainoa hotelli. Se sijaitsee Vaiakun kylässä Funafutin atollilla. Hotelli on Tuvalun hallituksen omistama, ja siellä on 16 huonetta. Hotellissa on muun muassa baari ja ravintola. Hotelli sijaitsee 50 metrin päässä Funafutin kansainvälisestä lentoasemasta.


title: Oviedo

text: Oviedo (asturiaksi Uviéu) on Asturian itsehallintoalueen ja maakunnan pääkaupunki Pohjois-Espanjassa. Se on alueen hallinnollinen ja taloudellinen keskus, joka tunnetaan myös yliopistokaupunkina. Kaupungin asukasluku on noin 220 000, ja pinta-ala noin 187 km². Munkit Máximo ja Fromestano perustivat kaupungin vuonna 761.


title: Oviedo

text: Asturian suurin kaupunki Gijón sijaitsee noin 25 kilometriä Oviedosta koilliseen Biskajanlahden rannikolla. Yhdessä Gijónin ja Avilésin kanssa Oviedon alue muodostaa yhden Espanjan tärkeimmistä teollisuuskeskittymistä. Oviedo–Gijón–Avilés-metropolialueen väkiluku on noin 870 000.


title: Oviedo

text: Oviedossa sijaitsee useita Unescon maailmanperintöluettelon kohteita. Kaupungissa jaetaan vuosittain kansainvälisesti tunnettu Asturian ruhtinaan palkinto eri alojen taitajille.


title: Oviedo

text: Muun muassa Formula 1:n maailmanmestari Fernando Alonso ja Espanjan kuningatar Letizia ovat syntyneet Oviedossa.http://www.lonelyplanet.com/spain/asturias/oviedo/sights


title: Trilogia (täsmennyssivu)

text: Trilogia voi tarkoittaa:


title: Jalkapallon maailmanmestaruuskilpailut 1986

text: Vuoden 1986 jalkapallon maailmanmestaruuskilpailut järjestettiin Meksikossa 31. toukokuuta – 29. kesäkuuta. Mestaruuden voitti Argentiina, joka voitti Méxicon Estadio Azteca -stadionilla pelatussa loppuottelussa Saksan luvuin 3–2. Loppuottelua seurasi television välityksellä 652 miljoonaa ihmistä.


text: Kilpailut oli aluksi tarkoitus järjestää Kolumbiassa, joka kuitenkin ilmoitti ettei sillä ole varaa järjestää niitä. Kun kilpailut siirrettiin Meksikoon, tuli siitä ensimmäinen maailmanmestaruuskisat kahdesti järjestänyt maa.


text: Kilpailujen kulku oli hieman erilainen kuin vuoden 1982 kilpailuissa: lopputurnaukseen pääsi karsinnoista 24 joukkuetta, jotka jaettiin kuuteen neljän joukkueen lohkoon. Toiselle kierrokselle pääsivät jokaisen lohkon voittajat ja toiseksi tulleet, sekä neljä parhaiten pärjännyttä kolmanneksi tullutta.


text: Argentiinan maailmanmestaruuteen johtanut Diego Maradona oli kisojen aikaan uransa huipulla. Hänen kenties muistettavin esityksensä oli Englantia vastaan pelatussa puolivälieräottelussa, jossa hän teki Argentiinan molemmat maalit. Ensimmäisen maalin teki Maradonan omien sanojen mukaan ”Jumalan käsi”, sillä erotuomari ei huomannut hänen pukanneen palloa kädellään. Toisen maalin Maradona teki harhauteltuaan useita puolustavia kenttäpelaajia ja vielä maalivahti Peter Shiltonin puolesta kentästä alkaneen pallonkuljetuksensa aikana. Suoritusta on pidetty jopa jalkapallourheilun parhaana. Argentiina teki turnauksessa 14 maalia, joista Maradona teki viisi ja syötti yhtä monta.


text: Tanska kohosi ensimmäisissä maailmanmestaruuskilpailuissaan alkulohkon jälkeen suosikiksi voitettuaan muun muassa Uruguayn 6-1 ja Saksan liittotasavallan 2-0. Ensimmäisessä pudotuspelissä Espanja kuitenkin voitti "juutit" 5 -1 Emilio Butragueñon tehtyä neljä maalia.


text: Kisojen parhaaksi otteluksi arvioitiin Brasilian ja Ranskan kohtaaminen, jossa hyökkäykset aaltoilivat päädystä toiseen. Ranska voitti rangaistuspotkukisan jälkeen. Välierässä se ei kuitenkaan saanut revanssia vuoden 1982 kisoille vaan hävisi taas Saksalle.


text: Tanskan lisäksi maailmanmestaruuskilpailut olivat ensimmäiset Kanadalle ja Irakille, mutta molemmat putosivat kisoista jo ensimmäisellä kierroksella hävittyään kaikki kolme ottelua.


text: 6 maalia 5 maalia 4 maalia


title: Pekoni

text: Pekoni on suolattua siansivua, joka tavallisesti on leikattu ohuiksi viipaleiksi tai kuutioiksi.


title: Pekoni

text: Pekoni on erityisen suosittua Yhdysvalloissa.


title: Pekoni

text: Tavallisimmat tavat kypsentää pekoni ovat paistaminen, grillaaminen, savustaminen, kuivaaminen ja höyrykypsentäminen. Suomessa pekonin yleisin valmistustapa on paistaminen.


title: Kyle MacLachlan

text: Kyle MacLachlan (s. 22. helmikuuta 1959 Yakima, Washington, Yhdysvallat) on yhdysvaltalainen näyttelijä. Hänet tunnetaan kenties parhaiten FBI-agentti Dale Cooperin roolista televisiosarjassa "Twin Peaks".


title: Kyle MacLachlan

text: MacLachlan valmistui synnyinkaupungissaan Yakimassa sijaitsevasta Eisenhower High Schoolista vuonna 1977, minkä jälkeen hän opiskeli näyttelemistä Washingtonin yliopistossa Seattlessa. Hän suoritti Bachelor of Fine Arts -tutkinnon vuonna 1982.


title: Kyle MacLachlan

text: MacLachlan teki ensimmäisen elokuvaroolinsa David Lynchin ohjaamassa ja Frank Herbertin romaaniin perustuvassa elokuvassa "Dyyni" vuonna 1984 ja esitti päähenkilö Jeffrey Beaumontia saman ohjaajan elokuvassa "Blue Velvet – ja sinisempi oli yö" vuonna 1986. Vuosina 1990–1991 hän esitti agentti Cooperia Lynchin ja Mark Frostin luomassa televisiosarjassa "Twin Peaks" ja uusi roolin vuonna 1992 ilmestyneessä elokuvassa "Twin Peaks – tuli kulje kanssani". Hänet palkittiin roolityöstään vuonna 1991 Golden Globe -palkinnolla kategoriassa paras miespääosa draamasarjassa, minkä lisäksi hän oli kaksi kertaa ehdolla Emmy-palkinnon saajaksi.


title: Kyle MacLachlan

text: "Twin Peaksin" jälkeen MacLachlan on esiintynyt monissa teatteri- ja televisioelokuvissa. Eniten lipputuloja on hänen elokuvistaan tuottanut vuonna 1994 ilmestynyt "The Flintstones – Kiviset ja Soraset", jossa hän esitti hahmoa nimeltä Cliff Vandercave. Hänen muita elokuviaan ovat muun muassa vuonna 1991 ilmestynyt "The Doors", jossa hän esitti kosketinsoittaja Ray Manzarekia, vuoden 1993 elokuvaversio Kafkan romaanista "Oikeusjuttu", jossa hän esitti päähenkilö Josef K:ta, vuonna 1994 ilmestynyt Attican vankilakapinasta kertova televisioelokuva "Selkä seinää vasten" ja vuonna 2000 ilmestynyt Shakespearen näytelmään perustuva, mutta nykyaikaan sijoitettu "Hamlet", jossa hän esitti Claudiusta.


title: Kyle MacLachlan

text: 2000-luvun alussa MacLachlan teki paluun televisiosarjojen pariin. Hän on näytellyt muun muassa Trey MacDougalia, Charlotte Yorkin aviomiestä, sarjassa "Sinkkuelämää" ja Orson Hodgea, Breen aviomiestä, sarjassa "Täydelliset naiset". Alkuvuonna 2006 hänellä oli pääosarooli rikossarjassa "In Justice", jonka teko lopetettiin 13 jakson jälkeen.


title: Kyle MacLachlan

text: 2000-luvulla MacLachlan on tehnyt myös muutamia äänirooleja animaatioihin ja videopeleihin, kuten "Grand Theft Auto III", "Free Jimmy" ja "", jossa hän ääninäyttelee Teräsmiestä.


title: Kyle MacLachlan

text: Elokuvien ja television lisäksi MacLachlan on esiintynyt myös teatterissa. Hän teki ensiesiintymisensä Broadwayllä vuonna 2003 Harold Pinterin kirjoittamassa näytelmässä "The Caretaker", jossa hän esiintyi yhdessä Patrick Stewartin ja Aidan Gillenin kanssa. Vuonna 2002 hän esiintyi yhdessä Woody Harrelsonin kanssa John Kolvenbachin kirjoittamassa näytelmässä "On Average Day" Lontoon West Endillä. Muita näytelmiä, joissa hän on näytellyt, ovat muun muassa "Romeo ja Julia", "Julius Caesar" ja "Kuningas Henrik V".


title: Kyle MacLachlan

text: MacLachlan on ollut vuodesta 2002 naimisissa Desiree Gruberin kanssa. Heillä on yksi lapsi, vuonna 2008 syntynyt poika Callum. Ennen liittoaan Gruberin kanssa MacLachlan oli 1990-luvulla kihloissa malli Linda Evangelistan kanssa.


title: Astrahan

text: Astrahan () on noin puolen miljoonan asukkaan kaupunki Etelä-Venäjällä Volgan suistossa, noin 100 kilometriä Kaspianmerestä. Se on Astrahanin alueen hallinnollinen keskus.


title: Astrahan

text: Kaupungin historiallinen edeltäjä, Xacitarxan, mainitaan ensimmäistä kertaa 1200-luvun matkalaiskertomuksissa. 1300-luvulla se oli yksi Kultaisen ordan merkittävistä poliittisista keskuksista ja kauppapaikoista. Vuonna 1395 Timur Lenk tuhosi kaupungin. Kaupunki kuitenkin rakennettiin uudelleen ja se toimi jonkin aikaa Astrahanin kaanikunnan pääkaupunkina. Vuonna 1556 Iivana Julma poltatti vanhan Xacitarxanin ja liitti Astrahanin kaanikunnan alueen Venäjään.


title: Astrahan

text: Uusi Astrahanin kaupunki rakennettiin myös Volgan alajuoksulle, 12 kilometrin päähän Xacitarxanista. Sen keskikohdaksi tuli saarelle rakennettu linnoitus, jota turkkilaisten ja tataarien muodostama armeija piiritti lyhyesti epäonnisen Astrahanin sotaretken aikana 1569.


title: Astrahan

text: Astrahan on myös tunnettu Arkangeli–Astrahan-linjasta, johon asti saksalaisten oli tarkoitus edetä Operaatio Barbarossassa.


title: Armada

text: Armada viittaa muun muassa seuraaviin:


title: Mikrovaltio

text: Mikrovaltio on pieni alue, joka on julistettu itsenäiseksi valtioksi esimerkiksi taiteen harjoittamiseksi tai poliittisten mielipiteiden ilmaisemiseksi.


title: Mikrovaltio

text: Mikrovaltiot eroavat todellisista itsenäisyysliikkeistä. Ne ovat tyypillisesti tarkoitusperiltään erikoisia ja lyhytaikaisia hankkeita, jotka on perustanut yksittäinen henkilö tai pieni ryhmä ihmisiä. Jotkut mikrovaltiot hankkivat tuloja myymällä tuotteita internetissä.


title: Mikrovaltio

text: Tunnettuja mikrovaltioita ovat muiden muassa Ladonia, Nova Roma, Sealand, Neue Slowenische Kunst sekä Gay and Lesbian Kingdom of the Coral Sea Islands. Eräs Suomen alueelle perustettu mikrovaltio oli Ari Peltosen perustama Valtio.


title: Mikrovaltio

text: Helsingissä järjestettiin maailman ensimmäinen mikrovaltioiden huipputapaaminen 2003. Tapahtuman järjesti Muu ry yhdessä nykytaiteilijoiden Tellervo Kalleinen ja Oliver Kochta-Kalleinen kanssa. Paikalle osallistuivat Sealand, Transnational Republic, Neue Sloweniche Kunst, Elgaland Vargaland ja Ladonia. Tapaamisen aikana perustettiin uusi mikrovaltio, The State of Sabotage.


title: Laivasto (täsmennyssivu)

text: Laivasto voi tarkoittaa:


title: Biosfääri 2

text: Biosfääri 2 () on keinotekoinen suljettu ekosysteemi, joka sijaitsee Oraclessa Arizonassa. Se muistuttaa kasvihuonetta. Sen rakennuttivat Space Biosphere Ventures -yhtiön johtajat John P. Allen ja Margret Augustine. Rahoittajana toimi monimiljardardööri Edward P. Bass. Rakennus tehtiin vuosina 1987–1989. Tarkoituksena oli testata ihmisen elossasäilymistä esimerkiksi kuuasemalle tai Marsiin rakennetussa keinotekoisessa luonnossa, biosfäärissä. Biosfääri 2 maksoi 200 miljoonaa dollaria vuosina 1985-2007. 1990-luvulla asemalla tehtiin kaksi koetta. Ensimmäinen asemalla tehty koe takelteli pahoin suunnitteluvirheiden takia, ja toinen keskeytyi johtoryhmän riitaisuuteen.


title: Biosfääri 2

text: Maapallolla eletään valtavan suuressa biosfäärissä, jossa eläimet syövät kasveja ravinnokseen, ja ihmisten ja eläinten eritteitä voidaan käyttää kasvien ravinnoksi. Tällöin ravinteet kiertävät suljetussa ekosysteemissä. Kasvit poistavat ilmasta hiilidioksidia yhteyttämällä auringonvalon avulla. Näin Auringosta tuleva valo ja muu säteily pohjimmiltaan pitävät biosfäärin ekosysteemiä käynnissä.


title: Biosfääri 2

text: Näin Biosfääri 2 oli mallinnettu "Biosfääri 1:n" eli maapallon mukaan. Käytännössä se oli suljettu kasvihuone, "kupu". Biosfääri 2:n ajatus oli kokeilla omavaraista suljettua biosfääriä, jossa kasvit tuottivat ravintoa ihmisille. Ne tuottivat Auringon valon avulla yhteyttämällä happea. Ihmisten tuottamaa orgaanista jätettä käytettiin lannoituksen ja niin edelleen. Ilma, ravinteet ja vesi oli tarkoitus kierrättää suljetussa järjestelmässä.


title: Biosfääri 2

text: Suljetun biosfäärin ajatuksena oli testata esimerkiksi tulevan kuuaseman täysin suljettua elossapitojärjestelmää, jossa ilma, vesi ja ravinto kiertävät samaan tapaan kuin Maan ekosysteemeissä aurinkoenergian avulla. Suljettuja biosfäärejä voisi käyttää myös Mars-lennolla ja muualla avaruussiirtokuntien rakentamisessa.


title: Biosfääri 2

text: Biosfääri 2:n ala oli 12700 m, josta ekosysteemejä 8400 m. Biosfäärissä oli erityyppisiä "kasvillisuusalueita". Siellä oli kasvihuonemaisessa tilassa sademetsää, suota, valtamerta, savannia ja aavikkoa jäljitteleviä alueita ja lisäksi peltoja asuinalueella. Sähkö tuotettiin luonnonkaasulla.


title: Biosfääri 2

text: Biosfääri 2 mahdollisti myös biosfäärin opiskelun ja manipulaation aiheuttamatta haittaa Maapallon biosfäärille. Biosfääri-kokeeseen osallistujat suunnittelivat itse biosfäärin ja kokivat tämän takia projektin omakseen. Kokeen rahoitti öljypohatta Edward Perry "Ed" Bass. Osallistujat olivat tavanneet niitä venäläisiä, jotka tekivät elossapitokokeita. Kokeeseen osallistui mm. ympäristötutkija Jane Poynter, joka kirjoitti aiheesta jälkikäteen englanniksi julkaistun kirjan.


title: Biosfääri 2

text: Phil Hawe esitteli mahdollista avaruussiirtokunnan elämää vuonna 1982 pidetyssä ekotekniikan konferenssissa. Samoihin aikoihin pidettiin muitakin aihetta sivuavia konferensseja, jotka päättyivät vuoden 1983 the Cosmos Conferenceen. Näissä syntyi monesta ekosysteemistä koostuvan biosfäärin ajatus, ja muun muassa insinööri Dempster laski tarvittavien kasvien määrän. Vuonna 1983, jolloin kupu päätettiin rakentaa, 8 hengen "päätösryhmä" (muun muassa John ja Marie Allen, Bass, Nelson, Dempster, Hoffmann ja Hahn) olivat tehneet töitä yhdessä vuodesta 1974, ja kolme heistä vuodesta 1967. Samaan aikaan, vuonna 1983, ryhmä perusti Space biospheres Ventures -yhtiön.


title: Biosfääri 2

text: Biosfäärissä tehtiin muutamia pieniä kokeita ennen ensimmäisiä pääkokeita, joista viimeisessä Linda Laigh viipyi kuvussa kolme viikkoa. Vuosina 1991–1993 Biosfääri 2:n kupu oli suljettu, ja kahdeksan ihmistä eli sen sisällä. Koe alkoi 26. syyskuuta 1991, kun Roy Walford, Jane Poynter, Taber MacCallum, Mark Nelson, Sally Silverstone, Abigail Alling (tuli viime tipassa Silke Schneiderin tilalle), Mark Van Thillo ja Linda Leigh sulkeutuivat ilmatiiviin kasvihuoneen eli "kuvun" sisään.


title: Biosfääri 2

text: Koe ei onnistunut odotetusti. Viljelyalaa oli liian vähän kahdeksan ihmisen ravinnon tuottoon. Kasvit eivät tuottaneet tarpeeksi ravintoa, ja biosfäärin happipitoisuus laski aikaa myöten alun vähän yli normaalista 20,9 %:sta noin 16 kuukauden kuluttua 14,5 %:n tuntumaan. Tämä vastaa happipitoisuutta hieman yli 4000 metrin korkeudessa, mikä aiheuttaa monille hapenpuutteesta johtuvia sairastumisoireita. Pieni happimäärä johtui osin siitä, että betoniseinät imivät happea, mutta myös liian pienestä hapen tuotosta.


title: Biosfääri 2

text: Hiilidioksidipitoisuus nousi korkealle, 3400 ppm:iin. Eräässä vaiheessa hiilidioksidia oli kesällä 1000 ppm ja talvella 4000-4500 ppm. Ongelmat johtuivat syksyllä pilvisyydestä, joka aiheutui poikkeuksellisista sääoloista. Kasvit eivät saaneet riittävästi auringon valoa.


title: Biosfääri 2

text: Savannin ja sademetsän puumaiset kasvit olivat heikkoja, koska biosfäärin sisällä ei tuullut. Hiilidioksidipitoisuuden raju vaihtelu tappoi selkärankaisia ja pölyttäviä hyönteisiä. Sen sijaan kovakuoriaisten ja muurahaisten määrä kasvoi räjähdysmäisesti.


title: Biosfääri 2

text: Ihmiset näkivät biosfäärin sisällä ensimmäisen vuoden ajan nälkää, koska pellot tuottivat liian vähän. Kuvun sisällä viljellyt banaani, bataatti, papaija, riisi, vehnä  ja muutama muu kasvi tuottivat kuvun asukkaiden ravinnosta 83 %. Biosfääri tuotti 80 % tarvittavasta ravinnosta.


title: Biosfääri 2

text: Normaalisti biosfäärissä olemattomissa kasveissa, muun muassa teepensaassa elävä punkki tuhosi perunasatoa. Ongelmien takia biosfääriin jouduttiin tuomaan happea ja varusteita myös ulkopuolelta. Tämä vesitti projektin ajatuksen suljetusta, omavaraisesta ekosysteemistä. Ravinnon saamiseksi oli tehtävä työtä melkein vuorokauden ympäri. Noin 6 kuukauden kuluttua projektin alusta ryhmä oli jakautunut kahteen keskenään riitelevään osaan, ja ystävistä oli tullut vihamiehiä. Kokeen osallistujat laihtuivat nälän takia ja tuskin jaksoivat hankkia ruokaa itselleen työtä tekemällä. Siat tapettiin, koska ne kuluttivat biomassaa. Ensimmäisenä vuonna ryhmän jäsenet laihtuivat painostaan 16 %. Toisen ryhmän osan mielestä kokeella ei ollut enää tieteellistä arvoa, toiset halusivat jatkaa koetta.


title: Biosfääri 2

text: Biosfäärissä asuttiin sovitut pari vuotta riidoista ja ongelmista huolimatta. Toisena vuonna ryhmä tuotti tonnin enemmän ruokaa kuin ensimmäisenä vuonna, ja kuvun asukkaat saivat painoaan takaisin.


title: Biosfääri 2

text: Tämän jälkeen biosfääriin tehtiin parannuksia. Maaliskuussa 1994 aloitettiin toinen koe, jossa olivat mukana johtaja Norberto Alvarez-Romo, John Druitt, Matt Finn, Pascale Maslin, Charlotte Godfrey, Rodrigo Romo ja Tilak Mahato. Tällä kertaa biosfääri ruokki kuvun sisällä olleet. Rahoituksen johtamisen erimielisyyksien johdosta Steve Bannon palkattiin uudelleen projektiin, tällä kertaa johtamaan projektia huhtikuun alusta lähtien. Kaksi ensimmäisellä kerralla mukana ollutta projektin jäsentä, nyt konsultteina toisessa kokeessa mukana olleet, Abigail Alling ja Mark Van Thillo halusivat varoittaa sisällä olevia projektin hallinnon muutoksista, ja tulivat sotkeneeksi projektin avaamalla biosfäärin ovet ulkopuolelta. Neljän päivän kuluttua johtaja Norberto Alvarez-Romo lähti pois kuvusta hänen projektia vetäneen vaimonsa erottamispäätöstä koskeneen oikeudenkäynnin vuoksi. Tilalle tuli Bernd Zabel, mies jota oli aiottu ensimmäisen kokeen johtajaksi.


title: Biosfääri 2

text: Projektia ylläpitänyt Space Biospheres Ventures hajosi kesäkuun alussa 1994. Niinpä toinen projekti päättyi ennen aikojaan. 150 miljoonaa dollaria maksanut projekti joutui julkisen naurun ja pilkan kohteeksi. Projektiin osallistujat leimattiin lehdistössä hipeiksi. Tiedeyhteisössä kiisteltiin kokeista. Joidenkin mielestä kokeet olivat kuulentoihin verrattava seikkailu. Kokeilla saatiin tuloksia, joita ei pienemmillä biosfäärikokeilla olisi saatu. Toiset tutkijat pitivät kokeita vähämerkityksisinä ja vertasivat niitä muun muassa taidegalleriaan, teatteriin ja muihin ei-tieteellisiin kulttuuritoimintoihin epäillen kokeiden tieteellistä arvoa. Steve Bannon lähti projektista lopullisesti vuonna 1996, Tammikuussa 2005 Biosfääri 2 laitettiin myyntiin. Sen osti vuonna 2007 tutkimuskäyttöön Arizonan yliopisto.


title: Biosfääri 2

text: Biosfääri 2 näytti, että suljetut keinotekoiset ekosysteemit ovat mutkikkaita, ja niissä voi tapahtua arvaamattomia asioita.


title: Luotsi

text: Luotsi on "ammattinimike", jolla tarkoitetaan henkilöä, joka työskentelee luotsiaseman alaisuudessa merellä ja satamissa, tehtävänään ohjata alukset turvallisesti avomereltä satamiin ja niistä ulos. Luotsit myös seuraavat meriliikennettä tutkan avulla sekä tähystäen silloin kun optinen seuranta on mahdollista. He myös opastavat meriliikennettä väylillä saaristoissa ja satama-alueilla. Suomessa luotsit työskentelevät sekä merialueilla että Saimaalla.


title: Luotsi

text: Merillä työskentelevien luotsien lisäksi on "kanavaluotseja" sekä "sisävesiluotseja". Sisävesiluotsit ovat pääsääntöisesti väylänhoitajia, jotka toimivat luotsaustehtävissä oman toimensa ohella.


title: Luotsi

text: Luotsi ei itse varsinaisesti ohjaa laivaa, vaan antaa kapteenille ohjeita ja ennakkotietoa käytettävästä väylästä sekä odotettavissa olevasta liikennetilanteesta. Suomessa aluksilla on yleensä "luotsipakko" eli velvollisuus käyttää luotsia, mikäli lastin vaarallisuus tai haitallisuus taikka aluksen koko sitä edellyttää. Aluksen, jonka päälliköllä on "linjaluotsin" tutkinto, ei kuitenkaan tarvitse käyttää luotsia. Käytännössä esimerkiksi Saimaan alueella luotsilta voidaan pyytää aluksen ohjaamista tai luotsi voi käytännössä jopa pakottaa itsensä ohjaajaksi, jos tilanne menee liian vaaralliseksi. Näin ollen heille kehittyy tuntuma ainakin yleisimpiin alueella liikennöiviin alustyyppeihin.


title: Luotsi

text: Luotsin työ on erittäin vastuullista ja vaativaa, sillä virheistä saattaa aiheutua suuria aineellisia ja ruumiillisia vahinkoja.


title: Luotsi

text: Luotsi voi urallaan edetä esimiestehtäviin luotsiaseman "luotsivanhimmaksi".


title: Luotsi

text: Suomessa luotsaustoimintaa hoitaa yksinoikeudella valtion kokonaan omistama yhtiö Finnpilot Pilotage Oy (ennen vuotta 2011 valtion virasto Luotsausliikelaitos), jonka liikevaihto on noin 34 milj. euroa. Yhtiö työllistää noin 350 henkilöä, jotka työskentelevät luotseina, luotsiveneen kuljettajina tai muissa tehtävissä.


title: Luotsi

text: Luotsit ovat päivystysvuorossa vuoroviikoin (viikko luotsiasemalla ja viikko vapaalla). Mikäli luotsi asuu luotsiaseman lähellä, kotona päivystäminen on mahdollista, mutta luotsin on päästävä kahden tunnin varoitusajalla kotoa laivaan.


title: Luotsi

text: Työssä liikutaan paljon. Lyhimmät luotsaustehtävät ovat helpoilla alueilla, mutta esimerkiksi Saaristomerellä ja Turun saaristossa yksi luotsaustehtävä saattaa kestää jopa 8 tuntia.


title: Luotsi

text: Saimaan alueella (Saimaa ja kanava) yhtämittainen sallittu työaika voi olla jopa 16 tuntia, jonka jälkeen pitää seurata 8 tunnin lepoaika. Työ voi näin ollen olla erittäin kuormittavaa.


title: Luotsi

text: Luotseilta vaaditaan merikapteenin pätevyys eli merikapteenin tutkinto (merenkulun ammattikorkeakoulututkinto).


title: Luotsi

text: Luotseilta vaaditaan hyvää fyysistä kuntoa, jatkuvaa tarkkaavaisuutta, vastuuntuntoa ja huolellisuutta. Epäsäännölliset luotsausajat vaativat myös samanlaista soveltuvuutta kuin maapuolen vuorotyössä vaaditaan, sillä luotsin työvuoron alkuajat voivat sattua keskelle yötä sekä luotsauksen kesto ja seuraavalle levolle pääsy voivat vaihdella hyvinkin huomattavasti esim. laivan miehistöstä ja alueen liikennetilanteesta riippuen. Lisäksi kielitaito (yleensä ruotsi ja englanti) on välttämätön.


title: Luotsi

text: Virheetön väriaisti ja hyvä näköaisti ovat luotsiksi pääsemisen ehdoton edellytys. Näköaisti ja fyysinen kunto testataan kahden vuoden väliajoin merimieslääkärin tarkastuksessa.


title: Purjealus

text: Purjealus on vesiliikennealus, joka kulkee vedessä tuulen voiman vaikuttaessa sen purjeisiin. Purjeet levitetään aluksen takilaan puomien, raakapuiden ja harusköysien varaan. Meriteiden säännöissä "purjealus tarkoittaa jokaista purjehtivaa alusta edellyttäen, ettei kuljetuskoneistoa, jos sellainen on asennettu alukseen, käytetä".


title: Purjealus

text: Suuria purjealuksia voidaan kutsua purjelaivoiksi ja pieniä vastaavasti purjeveneiksi. Mitään täsmällistä kokorajaa näiden nimitysten välillä ei ole. Purjealukset luokitellaan myös eri tyyppeihin takiloinnin, käyttötarkoituksen ja rungon muodon perusteella. Purjealusten nimien edessä käytetään usein tunnusta S/v tai S/y.Suomessa purjelaivoilla purjehdittiin valtamerillä laajemmin 1800-luvun puolesta välistä toiseen maailmansotaan asti. Museoituja purjelaivoja Suomessa ovat mm. Sigyn, Suomen Joutsen ja Pommern.


title: Kilroy

text: Kilroy-sarjakuvalehti ilmestyi Suomessa vuosina 1953–1954. Sitä julkaistiin 32 numeroa. Lehti ilmestyi maanantaisin vuorotellen Kädet ylös! -lehden kanssa. Kumpaakin lehteä julkaisi Suomessa Tähti-Sarjat.


title: Kilroy

text: Samoihin aikoihin ilmestyi useita muita suosittuja italialaisia sarjakuvia Suomessa kuten Tex Willer (ilmestyy yhä Suomessa), Villi Länsi, Viidakko ja Gordon Jim. Ne olivat liuskakokoisia (). Kilroy oli kooltaan niitä suurempi (noin A5).


title: Kilroy

text: Italiassa sarja ilmestyi 1946–1951 nimellä Amok. 1940-luvulla amerikkalaisilta kalskahtavat tekijänimet ovat varmaankin lisänneet sarjakuvan "hienoutta" vähän samaan tapaan kuin 1960-luvulla italowesterneissä. II maailmansodan aikaan ympäri maailmaa levisi amerikkalaisten sotilaiden mukana iskulause ja seinäteksti: "Kilroy was here!"


title: Kilroy

text: Kilroyn juonet olivat pulp-tyyliä ja se oli selvästi saanut vaikutteita Mustanaamio-sarjakuvasta. Kilroyn rakastettu oli nainen nimeltä Nikita. Lemmikkinään hänellä oli pantteri Kyo ja apurinaan lehtimies Bill. Tarinat sisälsivät paljon toimintaa ja eksoottisia paikkoja.


title: Kilroy

text: "Antonio Canale" (alias Tony Chan) ja "Cesare Solini" (alias Phil Anderson) ovat sarjakuvan alkuperäiset luojat. Canale piirsi myös Suomessakin julkaistua sarjakuvaa Agentti 13.


title: Kilroy

text: Ruotsissa Kilroy oli aikoinaan hyvin suosittu. Siellä sitä yritettiin viimeksi julkaista 1970-luvulla tavallisen sarjakuvalehden kokoisena, mutta suosio ei enää ollut entisensä. Piirtäjänä oli Francisco Cueto. Myös Rolf Gohs on piirtänyt Kilroyta Ruotsissa.


title: Kilroy

text: Kilroy 1953-1954 Suomessa:


title: Sala y Gómez

text: Sala y Gómez on Chilelle kuuluva asumaton saari Tyynellä valtamerellä. Saari on Polynesian itäisin kohta. Se sijaitsee noin 415 kilometrin päässä Pääsiäissaaresta ja noin 3 220 kilometrin päässä Chilestä. Ensimmäinen eurooppalainen, joka näki saaren oli espanjalainen José Salas Valdes vuonna 1793.


title: Sala y Gómez

text: Salas y Gómez koostuu kahdesta saaresta joita yhdistää 30 metrinen kapea kannas. Pienemmän saaren koko on noin 270 metriä pohjois-etelä suunnassa ja 200 metriä itä-länsi suunnassa. Suuremman koko on noin 500 metriä pohjois-etelä suunnassa ja 270 metriä itä-länsi suunnassa. Saaren korkein kohta on noin 30 metriä merenpinnasta.